[Οδηγός] Πως να διορθώσετε προβλήματα adware στο Mac σας - AppleWorldHellas Blog\nHome / Οδηγοί / [Οδηγός] Πως να διορθώσετε προβλήματα adware στο Mac σας\nPosted by: Konstantinos Drosos (Κτηνιατρος) in Οδηγοί January 23, 2015\tComments Off 1,552 Views\nΈνα μέρος της δουλειάς μας στην σελίδα είναι να βοηθάμε τους χρήστες και αναγνώστες μας να λύσουν οποιαδήποτε προβλήματα μπορεί να αντιμετωπίζουν με τα Mac τους. Μέχρι τώρα έχουμε δει πάρα πολλούς χρήστες να έρχονται με ‘μολυσμένα’ από adware Macs. Τα adware μπορούν να προκαλέσουν αρκετά προβλήματα και να δημιουργήσουν πονοκέφαλο στους χρήστες, σε περίπτωση που προσπαθήσουν να κάνουν οποιαδήποτε διεργασία έχει να κάνει με κάποιον browser. Εδώ θα σας παρουσιάσουμε έναν οδηγό που θα σας βοηθήσει να απαλαχτείτε από τέτοιο είδος λογισμικού σε περίπτωση που ο υπολογιστής μολυνθεί.\nΤο adware λογισμικό εμφανίζει pop-up διαφημίσεις όταν προσπαθείτε να επισκεφτείτε οποιαδήποτε σελίδα. Μπορεί να φορτώσει αυτόματα μια σελίδα όταν ανοίξετε τον web browser σας, να ανοίξει νέα καρτέλα ή ένα νέο παράθυρο. Παράλληλα, μπορεί να ανακατευθύνει τις αναζητήσεις που κάνετε και αντί για το Google να σας πετάξει σε κάποια άλλη μηχανή αναζήτησης. Και συνήθως αυτή η άλλη μηχανή αναζήτησης θα περιέχει ακόμα περισσότερες διαφημίσεις. Το μόνο σίγουρο είναι ότι θα καταλάβετε σίγουρα αν ο υπολογιστής σας έχει μολυνθεί από κάποιο adware λογισμικό, καθώς θα παρατηρήσετε πως ο web browser σας δεν λειτουργεί όπως θα έπρεπε.\nΠολλοί από εμάς, θα πάμε στο μενού Preferences του web browser προσπαθώντας να λύσουμε το πρόβλημα που εμφανίστηκε. Θα προσπαθήσουμε να θέσουμε ξανά την προεπιλεγμένη μηχανή αναζήτησης, να βάλουμε ως home page μια κενή σελίδα ή μια σελίδα της αρεσκείας μας και στην συνέχεια να κλείσουμε την καρτέλα Preferences και να παρατηρήσουμε πως τίποτα τελικά δεν έχει αλλάξει και η ίδια κατάσταση παραμένει.\nΑυτό συμβαίνει γιατί το adware λογισμικό έχεις ‘καταλάβει’ τον web browser μας και δεν επιτρέπει την αλλαγή οποιασδήποτε ρύθμισης. Και αυτό το λογισμικό θα πρέπει να αφαιρεθεί άμεσα προκειμένου ο web browser να δουλέψει ξανά υπό φυσιολογικές συνθήκες.\n“Μα νόμιζα πως τα Mac δεν μπορούν να κολλήσουν ιούς”\nΣτην κυριολεξία, οι Mac δεν είναι εύκολο να προσβληθούν από κάποιον ιο που κυκλοφορεί στο διαδίκτυο. Δεν θα αναλύσουμε εδώ ποιες είναι οι διαφορές μεταξύ ιών, malware και adware αλλά επιτρέψτε μου να το διευκρινήσω για να το καταλάβετε όλοι: τα Mac δεν έχουν κάποιο είδος ανοσίας στα malware ή adware και ούτε έιχαν ποτέ. Πολλοί χρήστες Mac, ωστόσο, συνηθίζουν να πιστεύουν πως ο υπολογιστής τους αποτελεί ‘φρούριο’ και πως δεν θα έχουν τα ίδια προβλήματα με αυτά που είχα σε Windows PC.\nΓια του λόγου το αληθές, ελάχιστα είναι τα Mac τα οποία αντιμετωπίζουν κάποιο πρόβλημα με ιούς και/ή malware. Αυτό συμβάινει γιατί το OS X είναι ένα εντελώς διαφορετικό λειτουργικό σύστημα σε σχέση με τα Windows, όπου ακόμα κατέχουν το μεγαλύτερο κομμάτι της αγοράς παγκοσμίως. Και αυτό συμβαίνει διότι η Microsoft προσπάθησε να δημιουργήσει ένα λογισμικό το οποίο θα είναι περισσότερο προσβάσιμο από το ευρύ κοινό, με αποτέλεσμα να στοχεύει και να πετυχαίνει το στόχο της αρκετά εύκολα σε σχέση με άλλες πλατφόρμες.\nΠαρ’ όλα αυτά βέβαια, υπάρχουν κάποια adware και malware τα οποία βρίσκουν τον δρόμο να τρυπώσουν στους Mac υπολογιστές μας. Ευτυχώς όμως, η Apple παρέχει κάποια σίγουρα επίπεδα ασφάλειας, τα οποία θα δούμε και θα αναλύσουμε στην συνέχεια.\nOS X και Gatekeeper\nΑπό τα Mountain Lion (OS X 10.8) και μετά, η Apple έκανε διαθέσιμο το anti-malware λογισμικό στους χρήστες, το οποίο ονομάζεται Gatekeeper, το οποίο στην ουσία βρίσκεται στην καρτέλα Security & Privacy στις προτιμήσεις συστήματος (system preferene). Το Gatekeeper κρατάει μακρυά από τον υπολογιστή σας οποιοδήποτε λογισμικό δεν ανοίγει στον Mac υπολογιστή σας, περιορίζοντας τα δικαιώματα που έχουν αυτά τα αρχεία για να εισέλθουν στον υπολογιστή μας.\nΣτην ουσία έχετε τρεις επιλογές για το πως θα περιορήσετε τις άσκοπες λήψεις που κάνουν κάποιες εφαρμογές. Μπορείτε για παράδειγμα να προσδιορίσετε πως μόνο οι εφαρμογές που κατέβηκαν από το App Store θα είναι δυνατό να τρέξουν στον υπολογιστή ή να προσδιορίσετε οι ίδιοι ποιες εφαρμογές θέλετε να τρέχουν ή να ρυθμίσετε να κατεβαίνουν εφαρμογές μόνο από αναγνωρισμένους developers.\nΕπιλέγοντας το κουτάκι για την λήψη εφαρμογών μόνο από το App Store αποτελεί μία καλή λύση για αρχή. Αυτό αποτρέπει οποιαδήποτε εφαρμογή να τρέξει εκτός εάν αυτή η εφαρμογή προέρχεται από το Mac App Store, το οποίο η Apple διαχειρίζεται και ελέγχει σε τακτά χρονικά διαστήματα.\nΗ σε περίπτωση που κάνετε κλικ στο κουτάκι Anywhere, να σας ενημερώσουμε πως αυτή είναι η λιγότερο ασφαλής επιλογή. Οποιαδήποτε εφαρμογή, οποιουδήποτε κατασκευαστή ή προγραμματιστή θα μπορεί να τρέχει κανονικά στο Mac υπολογιστή σας. Επίσης, το Mac App Store και οι πιστοποιημένοι developers, προσφέρουν ένα επιπλέον μέτρο προστασίας, καθώς μόνο οι εφαρμογές που έχουν δημιουργηθεί από πιστοποιημένους developers θα μπορούν να τρέξουν στο Mac υπολογιστή σας.\nΑυτό, ωστόσο, δεν σας παρέχει την πλήρη προστασία, ενώ πρόσφατα είδαμε μια ραγδαία αύξηση των malware τα οποία προέρχονται από την Κίνα. Οι κινέζοι χρήστες Mac οι οποίοι είχαν κατεβάσει πειρατικές εφαρμογές για τους υπολογιστές τους, διαπίστωσαν πως τα συστήματα τους είχαν μολυνθεί από τον malware WireLurker.\nΓενικά, θα μπορούσε να πει κανείς πως υπάρχει κάποια μάχη μεταξύ της ασφάλειας και της άνεσης μερικών χρηστών για το άβατο του λογισμικού Mac OS X και αυτό αρχίζει να γίνεται όλο και πιο αισθητό. Όσο η Apple προσπαθεί να κρατήσει μακρυά απειλές από malware με την ανάπτυξη του Gatekeeper, προσφέρεται παράλληλα η δυνατότητα της μη χρησιμοποίησης του συγκεκριμένου λογισμικού ή ακομα η περίπτωση όπου πολλοί χρήστες το χρησιμοποιούν και το παρακάμπτουν συνεχώς. Και εκεί είναι που ξεκινάνε πολλές φορές τα προβλήματα με τον υπολογιστή μας. Σε περίπτωση όπου παρακάμψετε τις ρυθμίσεις που έχετε κάνει στο Gatekeeper, βοηθάτε το OS X να γίνει πιο ευάλωτο σε διάφορα προβλήματα, όπως η μόλυνση από κάποιο adware. Τόσο απλά είναι λοιπόν τα πράγματα.\nΜην κατεβάζετε κάτι για το οποίο δεν είστε σίγουροι\nΤο ηθικό δίδαγμα από την ιστορία της μόλυνσης των υπολογιστών από το WireLurker θα αποτελέσει ένα παράδειγμα για πολλούς χρήστες, καθώς επίσης θα βάλει σε σκέψεις εκείνους που κατεβάζουν λογισμικό από πηγές τις οποίες δεν μπορούν να επιβεβαιώσουν. Είναι σίγουρα πειρασμός να πατήσεις πάνω σε κουμπιά όπου λένε πως προσφέρουν δωρεάν λογισμικό και είναι αρκετά δελεαστικό να σκεφτείς ότι θα αποκτήσεις κάτι χωρίς να χρειάζεται να βάλεις το χέρι στην τσέπη. Αλλά που και που θα πρέπει να θυμόμαστε την γνωστή παροιμία που λέει “Πολύ καλό για να είναι αληθινό” και αυτό πολλές φορές καταλήγει αληθινό σε περιπτώσεις όπου ύποπτα websites παρέχουν δωρεάν λογισμικό.\nΑπό την άλλη τα websites τα οποία παρέχουν πειρατικό λογισμικό, σίγουρα δεν αποτελούν τον μόνο τρόπο να κολλήσετε κάποιο adware και οποιασδήποτε άλλης μορφής malware το οποίο θα κάνετε λήψη μέσω του Mac υπολογιστή σας. Άλλες φορές, αυτό το κακόβουλο λογισμικό βλέπουμε να παίρνει την μορφή κάποιου extension το οποίο πρέπει να εγκατασταθεί στον Safari, τον Chrome, τον Firefox και άλλους web browsers. Για αυτό, λοιπόν, να είστε προσεκτικοί με τέτοιου είδους ψεύτικα extensions. H άποψη μου είναι να προσθέσετε μόνο extensions τα οποία η Apple έχει εγκρίνει μέσω αυτής εδώ της λίστας. Μπορείτε επίσης να αποκτήσετε πρόσβαση σε αυτά πατώντας στο μενού Safari και επιλέγοντας Safari Extensions.\nΈχει εγκατασταθεί κάποιο adware στον υπολογιστή μου. Τι κάνω στην συνέχεια?\nΑκόμα και αν ο υπολογιστής σας έχει προσβληθεί από κάποιο adware, τότε είναι δυνατόν να το αφαιρέσετε, κοιτώντας απλά στα κατάλληλα σημεία. Αρχικά ελέγξτε την λίστα με τα extensions του web browser που χρησιμοποιείτε. Σε περίπτωση που βρείτε εγκατεστημένο κάποιο extension από την Spigot Inc., GoPhoto.it ή την Omnibar, τότε αφαιρέστε το.\nΣε περίπτωση όπου αποτύχει να γίνει αυτή η διαδικασία, θα πρέπει μάλλον να ξεκινήσετε το κυνήγι μέσα στα αρχεία και τις βιβλιοθήκες του Mac σας για περιττά αρχεία τα οποία μπορεί να συμβάλουν σε αυτό το πρόβλημα. Συγκεκριμένα, η Apple προσφέρει τις κατάλληλες οδηγίες για να κάνετε κάτι τέτοιο. Έχουνε εδώ ένα αρχείο στο οποίο αναφέρουνε τα πιο πιθανά σημεία που μπορούν να κρυφτούν τα κακόβουλα λογισμικά σε έναν Mac, ενώ ταυτόχρονα παρέχει βήμα προς βήμα οδηγίες για την αφαίρεση του συγκεκριμένου λογισμικού.\nΑν αυτό παρ’ όλα αυτά σας μοιάζει βουνό, και επιθυμείτε να βρείτε έναν γρήγορο τρόπο για την αφαίρεση του κακόβουλου λογισμικού, καλό θα ήταν να ρίξετε μια ματιά στο AdwareMedic. Είναι διαθέσιμο δωρεάν για λήψη και κάνει μια πολύ καλή δουλειά, όπου εντοπίζει το adware το οποίο έχει κρυφτεί καλά στον υπολογιστή σας και σας δίνει την δυνατοτητα να το διαγράψετε εφόσον το εντοπίσει. Έχει την δυνατότητα για κάποια δωρεά (εφόσον το επιθυμείτε), επομένως αν το βρείτε χρήσιμο, καλό είναι να αφήσετε έστω και ένα συμβολικό ποσό στον Developer.\nTo συγκεκριμένο λογισμικό δεν θα αποτρέψει την εγκατάσταση κάποιου adware, αλλά σε περίπτωση που έχει ήδη εγκατασταθεί, θα το εντοπίσει και θα το διαγράψει. Επίσης, αν θέλετε να χτίσετε ένα καλό τοίχος προστασίας για τον υπολογιστής σας, καλό θα ήταν να αναλογιστείτε και κάποιες άλλες εξίσου εφαρμογές όπως είναι το ClamXav, το οποίο είναι ένα δωρεάν εργαλείο αφαίρεσης ιών. Από την άλλη είναι η Mac Internet Security X8, όπου στην ουσία αποτελεί μια εμπορική εφαρμογή. Και οι δύο αυτές εφαρμογές, μπορούν να εντοπίσουν και να διαγράψουν το adware, ενώ ταυτόχρονα θα μπορούν να κάνουν monitor το Mac προκειμένου να μην επιτρέψουν σε κακόβουλο λογισμικό να ξαναβρεί τον δρόμο να μπει στο σύστημα.\nΕλπίζουμε ο συγκεκριμένος οδηγός να σας βοήθησε αρκετά και ας ελπίσουμε να μην τον χρειαστείτε ποτέ για τον Mac υπολογιστή σας. Αλλά ακόμα και αν σας φανεί χρήσιμος κάποια στιγμή, ξέρετε πλέον ότι θα τον βρείτε στο Blog του AppleWorldHellas.\nΓια οποιαδήποτε απορία, πρόσθεση ή σχολιασμό μπορείτε να γράψετε στο φόρουμ.\nPrevious: Νέα αναφορά ρίχνει φως στην αυτονομία του Apple Watch που δεν θα ξεπερνάει την μια μέρα\nNext: Η ιστορία πίσω από την φανταστική τοιχογραφία του Apple Store στην Hangzhou [Video]


Συναγερμός στα Πατήσια - Εξαφανίστηκε 14χρονη - 03.05.2021, Sputnik Ελλάδα\nΣυναγερμός στα Πατήσια - Εξαφανίστηκε 14χρονη\nΑνησυχία για 14ψρονη που αγνοείται από χτες στο κέντρο της Αθήνας. Τι αναφέρει το Χαμόγελο του Παιδιού. 03.05.2021, Sputnik Ελλάδα\nΜια 14χρονη κοπέλα εξαφανίστηκε χτες, Κυριακή του Πάσχα από τα Πατήσια, σημαίνοντας συναγερμό στο Χαμόγελο του Παιδιού.Στην σχετική ανακοίνωση αναφέρεται πως χτες το μεσημέρι εξαφανίστηκε από τα Πατήσια, μια κοπέλα 14 ετών.Η 14χρονη έχει ύψος 1,60 μ., κανονικό βάρος, καστανά μαλλιά με ξανθές ανταύγειες, καστανά μάτια και ένα σημάδι από ράμματα στο δεξί της φρύδι. Την ημέρα που χάθηκε φορούσε ροζ φόρμα, μπλε χιτζάμπ και μαύρο-χρυσό φόρεμα.\nκάτω πατήσια, πατήσια, ανήλικη, αγνοούμενη, εξαφάνιση, χαμόγελο του παιδιού\n15:40 03.05.2021 (Ανανεώθηκε: 15:41 03.05.2021)\nΑνησυχία για 14ψρονη που αγνοείται από χτες στο κέντρο της Αθήνας. Τι αναφέρει το Χαμόγελο του Παιδιού.\nΜια 14χρονη κοπέλα εξαφανίστηκε χτες, Κυριακή του Πάσχα από τα Πατήσια, σημαίνοντας συναγερμό στο Χαμόγελο του Παιδιού.\n29 Απριλίου, 17:26\nΣτην σχετική ανακοίνωση αναφέρεται πως χτες το μεσημέρι εξαφανίστηκε από τα Πατήσια, μια κοπέλα 14 ετών.\nΗ 14χρονη έχει ύψος 1,60 μ., κανονικό βάρος, καστανά μαλλιά με ξανθές ανταύγειες, καστανά μάτια και ένα σημάδι από ράμματα στο δεξί της φρύδι.\nΤην ημέρα που χάθηκε φορούσε ροζ φόρμα, μπλε χιτζάμπ και μαύρο-χρυσό φόρεμα.\n«Οποιοσδήποτε έχει κάποια πληροφορία, παρακαλείται να επικοινωνήσει τηλεφωνικά με "Το Χαμόγελο του Παιδιού", όλο το 24ωρο, στην "Ευρωπαϊκή Γραμμή για τα Εξαφανισμένα Παιδιά 116000" καθώς και σε όλα τα Αστυνομικά Τμήματα της χώρας» τονίζεται στη σχετική ανακοίνωση.


Τα Στοιχειά της Αλλοτινής Σαμοθράκης – γράφει η Ευλαμπία Τσιρέλη\n«Στης Σαμοθράκης τις ακτές, φυσά ένας τρομερός αέρας∙\nγέμισε ο τόπος μυρωδιές, ταράζονται οι φυλλωσιές\nκαι άλλαξε η ροή της μέρας.\nΣαν μυστικά από αλλού ψιθύρισε η θάλασσά της\nκαι σαν τα κύματα βροντούν, πάνω στα βότσαλα ηχούν,\nαρχαίοι ύμνοι στα ρηχά της.\nΚαβείρων θρύλοι χάνονται στα άδυτα των φαραγγιών της\nκαι στα ψηλά των ποταμών, ΄λαφροπατημασιές χορών,\nτων Νηρηίδων, των παιδιών της.\nΠοια δάση, ποιες βουνοκορφές περπάτησαν οι μυημένοι…\nΣε ποιους βωμούς, σε ποια ιερά θυσίασαν εκστατικά\nσ’ αυτή τη γη τη μαγεμένη…\nΠοιοι δαίμονες και ποιοι θεοί την έσπειραν με αγιοσύνη…\nΑχ δε χωρούν εδώ θνητοί! Αμύητοι…περαστικοί…\nπου της ταράζουν τη γαλήνη.»\nΤο καράβι πλησίαζε στο λιμάνι ενός…βουνού στη μέση της θάλασσας. Το τρομερό όρος Σάος ορθωνόταν προκλητικά κι ένιωσα ένα αεράκι να μου μεταφέρει τους ψιθύρους του: «Εξερεύνησέ με». Ήμουν πολύ ενθουσιασμένη που είχα μπροστά μου την Σαμοθράκη…\nΜόλις δέσαμε στο λιμάνι, κοίταξα ψηλά. Οι σχηματισμοί των ορεινών όγκων σε συνδυασμό με το φως μου αποκάλυψαν σε όλο του το μεγαλείο το κεφάλι ενός κοιμώμενου γίγαντα. «Ο φύλακας…», σκέφτηκα. Συνηθίζω πάντοτε να παρατηρώ τους σχηματισμούς των ορέων ή των νεφών κι αυτό που είδα στη Σαμοθράκη με ικανοποίησε για ακόμη μια φορά.\nΆρχισα πρώτα λοιπόν την εξερεύνηση και την πληροφόρηση σχετικά με την ιστορία του νησιού. Τις τρεις πρώτες ημέρες τις αφιέρωσα στον αρχαιολογικό της πλούτο. Αρχαιολογικό μουσείο, Ιερό των Μεγάλων Θεών, Παλαιάπολη, παλαιοχριστιανικοί ναοί, πύργοι των Gattilusi (οι οποίοι αποτελούν κομμάτι του οχυρωματικού έργου του ηγεμόνα Παλαμήδη Γατελούζου -1430- που «δανείστηκε» τα μάρμαρα από τον χώρο του Ιερού των Μεγάλων Θεών ως οικοδομικό υλικό ). Έψαξα κάθε γωνιά προσπαθώντας να τη χορτάσω. Έμαθα για τα Καβείρια Μυστήρια, για την θεά Αξίερο (που οι Έλληνες ταύτισαν με τη Δήμητρα), τον Κάδμηλο (που οι Έλληνες ταύτισαν με τον Ερμή), τον Αξιόκερσο και την Αξιόκερσα (θεοί του Κάτω Κόσμου), τους δίδυμους δαίμονες Κάβειρους, για τον πανέμορφο Φονιά και τη Γριά Βάθρα και τόσα άλλα. Σκέφτηκα λοιπόν σ’ αυτό το άρθρο εκτός από το να καταγράψω την καθημερινή ζωή των ντόπιων που τόσους αιώνες έζησαν σ’ αυτόν τον ιερό και παράξενο τόπο, να περιγράψω και αυτό το αποτύπωμα που αφήνει στη ψυχή σου η Σαμοθράκη, να προσεγγίσω το νησί και να το αντιμετωπίσω σαν ένα ζωντανό οργανισμό που ξέρει ότι το περπατούν, αναγνωρίζει τους αμύητους, τιμωρεί, προσφέρει, τρομοκρατεί και μερικές φορές -αν είσαι πιστός- σου ψιθυρίζει τα μυστικά του.\nΟι ντόπιοι διηγούνται άγνωστες ιστορίες της Σαμοθράκης.\nΈψαχνα λοιπόν όσες μέρες έμεινα εκεί, κάποιον ντόπιο για να ακούσω τις παραδοσιακές ιστορίες που ξέρει να λέει όποιος αγαπά τον τόπο του. Την πρώτη μέρα είχα κατά τύχη αγοράσει ένα βιβλίο με παραδόσεις κι έθιμα της Σαμοθράκης.\nΚαι κάπου εκεί επίσης στην αρχή των διακοπών μου, είχα δει σε μια αφίσα, στο δρόμο, ένα σχεδιάγραμμα, που εξηγούσε πως μπορεί να φτάσει κανείς σ’ ένα σπίτι επάνω στη πανέμορφη Χώρα το οποίο σε προκαλούσε για ένα «ταξίδι στο χρόνο». Παραξενεύτηκα αρκετά και το μυαλό μου άρχισε να κατασκευάζει σενάρια. Αργότερα με χαρά ανακάλυψα ότι η συγγραφέας του βιβλίου που είχα αγοράσει, ήταν και η ιδιοκτήτρια εκείνου του σπιτιού! «Τι πιο ευτυχής σύμπτωση απ’ αυτή!», σκέφτηκα.\nΈτσι το απόγευμα κίνησα με ενθουσιασμό για τη Χώρα. Το σπίτι, ξεχασμένο απ’ το χρόνο, πέτρινο, γεμάτο αναμνήσεις, παλιά σκεύη, φωτογραφίες, έπιπλα. Όλο με αγάπη φτιαγμένο από την ιδιοκτήτρια του, τη Σαμοθρακίτισσα κ. Μαρία Βερβέρη-Krause, ξενιτεμένη εδώ και χρόνια στη Γερμανία, που έρχεται στην Ελλάδα κάθε καλοκαίρι για να στήσει το προσωπικό της μουσείο, μεταφέροντας όλα εκείνα τα πράγματα κάθε χρόνο από την Αλεξανδρούπολη, όπου κατοικεί η μητέρα της, στη Σαμοθράκη. Στα τέλη του καλοκαιριού, τα μαζεύει πάλι όλα και τα πηγαίνει πίσω στην Αλεξανδρούπολη. Χρόνια τώρα αποδεικνύει έτσι το μεράκι για τον τόπο της. Φυσικά το επισκέπτεται όποιος θέλει, με ξεναγό την κ. Μαρία και είσοδο ελεύθερη. Είπαμε πολλά με αυτή τη κυρία, μου είπε ιστορίες του τόπου της, που τις γράφει και στο βιβλίο της. Περίεργη να μάθω όσα πιο πολλά μπορώ για τους τοπικούς θρύλους, τη ρώτησα:\n«Κυρία Μαρία έχετε ιστορίες εδώ στο νησί από τα παλιά χρόνια για νεράιδες, μάγισσες ή στοιχειά;»\n«Πώς δεν έχουμε!», μου είπε κι άρχισε να μου τραγουδά ένα…νανούρισμα που ‘λέγαν οι μανάδες στα παιδιά τους για να ηρεμήσουν και να κοιμηθούν, ενώ παράλληλα περιέγραφε τα λόγια με κινήσεις του σώματος και βλέμμα χαμένο στα παλιά…\n»Σουπάτι , σουπάτι κι’ αρχόντιν βιρβιλούδις στου Δισπότ’ τη βρύση,\nλούζουντι χτινίζουντι κι στραβουφακουλίζουντι.\nΚι ακουνούνι τις μαχαίριες για να σφάξουν τις μητέρες.\nΚι ακουνούνι τα σπαθιά για να σφάξουν τα παιδιά!!»\nΚαι συνεχίζει στο βιβλίο της:\n»Αυτό βέβαια δεν ήταν νανούρισμα, αλλά φοβέρα.\n«Μ’ καλά καταλαγιάζαν τα φνούδια να κμηθούν; Δε καταλαγιάζαν, γιάκου οι μάνις τα φουουφίζαν. Μάαβιιζι του μάτι τα απ’ ντ’ ακατακαθσιά»\n(Δεν ησύχαζαν τα ζωηρά παιδιά να κοιμηθούν, γι’ αυτό οι μητέρες τα φοβέριζαν. Απελπίζονταν απ’ τη ζωηράδα τους).\nΚαι παρακάτω εξηγεί τι ήταν οι «βερβελούδες»:\n«Σύμφωνα με το τραγούδι, οι βιρβιλούδις ήταν γυναίκες, κάτι σαν νεράιδες, που έρχονταν από μακριά. Στραβοφακολίζονται. Περιποιούνται το κεφάλι τους, φορούν φακιόλι, άρα είναι μεγάλης ηλικίας. (Φακόλι» ή «φακιόλι» ήταν μια μαντίλα, με ένα ειδικό βραχιόλι πάνινο, με διάμετρο περίπου 10 εκατοστά, όσο το καρπόχειρο. Τα έβαζαν στο κεφάλι και μετά, ρίχναν κανονικά τη μαντίλα και τη έδεναν στο λαιμό, όπως ξέρουμε.)\nΤο τραγούδι αυτό πρέπει να έρχεται απ’ τα βάθη των χρόνων, γιατί τα φακιόλια τα αφορούσαν μέχρι το 1880 περίπου. Λίγες γριές τα φορούσαν ως το 1948 περίπου. Η γιαγιά η Αλεξάνδρα, το φορούσε ως τα βαθιά γεράματά της. Είχε το παρατσούκλι «φακόλα» γιατί ήταν η μοναδική πια που φορούσε φακιόλι.»\nΓια του «Δισπότ’ τη βρύση», λέει η κ.Μαρία: Του «Δισπότ’» η βρύση ούτε που φαινόταν, έτσι όπως ήταν κρυμμένη……μια άγρια κληματαριά με χοντρό κορμό, έριχνε τα πλοκάμια της γύρω απ’ τη βρύση και δεν άφηνε κανέναν εύκολα να πλησιάσει.\nΠαραπάνω αναφέρεται στα Χριστούγεννα, αναφερόμενη στους αγαπημένους και πασίγνωστους σε κάθε γωνιά της Ελλάδας μας, καλικάντζαρους: Την «πηχτή», που ‘ναι το κυρίως πρωτοχρονιάτικο φαγητό και γίνεται απ’ το κεφάλι του γουρουνιού, την έφτιαξε η γιαγιά, όπως συνηθίζεται «απ’ του Ξτού» (απ’ τα Χριστούγεννα) και τη φυλάει για σήμερα. Στη βασιλόπιτα έχει βάλει κλώνο ελιάς για να μην τη κλέψουν οι καλκαντζάρ. Όλο το δωδεκαήμερο λένε πως οι καλικάντζαροι βγαίνουν τα μεσάνυχτα και γυρίζουν έξω απ’ τα σπίτια, κοντά στις καμινάδες. Κατεβαίνουν πολλές φορές απ’ αυτή μέσα «στ’ γουνιά» (τζάκι) για να κλέψουν το φαΐ. Είναι πέντε έξι στον αριθμό. Μαύρα, άσχημα και κοκαλιάρικα πλάσματα, με μικρά κέρατα στο κεφάλι. Δε περπατούν μα διαρκώς χοροπηδούν. Φεύγουν με το πρώτο λάλημα του πετεινού. Και λένε πως βρήκαν πεθαμένη μια γυναίκα, γιατί δεν ήθελε να τους ακολουθήσει και να χορέψει μαζί τους. Την πήγαν μέχρι το «Σταυρί» και κει την παράτησαν, γιατί λάλησε ο πετεινός. Ένα τραγουδάκι λέει «Μι ζορ χορεύουν τσι γιργιές, μι ζορ τσι κουντουπδούνι».\nΑλλού μιλάει για ξωκλήσια και αγίους: Έχει πολλά εξωκλήσια το νησί μας. Όλα γραφικά κι όλα πολύχρονα. ( Συγκεκριμένα η Σαμοθράκη έχει 999 εξωκλήσια!) Έτσι είναι και του Αι-Γιάννη στ’ Αλώνια. «Αχ! Δοξασμένο να ‘ναι τ’ Όνομά του». Σταυροκοπιέται και ευχαριστεί η γιαγιά η Μαριώ». «Βάθκει (βουβάθηκε) το παιδί μου το πιο μικρό. Παλαβόθκα, τι να κάνου, που να του πάγου; ( τρελάθηκα, τι να το κάνω, που να το πάω;) Ζούσα στ’ Αλώνια. Κι ο Αι-Γιάννης ήταν Αλωνίσιος. Με πίστη προσευχήθηκα, ανικαλέθκα (παρακάλεσα) και ζήτησα τη γιατρειά του. Το άφησα στο πάτωμα της εκκλησούλας μπρος στην εικόνα του. Βγήκα έξω, έκλεισα πίσω μου τη πόρτα και περίμενα. Ένα μερόνυχτο έμεινα απόξου κι του πιδί από μέσα. Ούτε φαί ούτε νερό, μόνο παρακαλούσα».\nΤην άλλη μέρα τη φωνή του παιδιού την έβγαλε από τη προσευχή της. «Μάαανα μι δώκι μια πάατσα γιένας» (Μάνα με έδωσε ένα σκαμπίλι ένας).\nΤον ματιασμένο τον διαβάζουν στην εκκλησία, αλλά υπάρχει και μια ευχή, κάτι λόγια που του λένε, που είναι «έξω απ’ τη θρησκεία». Αξίζει να τα αναφέρω γιατί είναι πολύ παράξενα. Βάζουν μπροστά στον ματιασμένο φύλλα αγριελιάς και άχυρα από μυρμηγκοφωλιά και τα καίνε. Ο καπνός πηγαίνει προς τον ματιασμένο κι ο «ειδικός» κρατά ένα μαχαίρι με μαύρη λαβή («μαυρομάνικο»), τον σταυρώνει και λέει: «Μαυρομάνικο μαχαίρι από πέρα απ’ τη Χαράδρα. Έβρεχε, ψιχάλιζε, θεοσκότεινα, το δάχτυλό σου δεν έβλεπες. Μα βγήκε το Φεγγάρι κι έγινε σα μέρα που μπορούσες να δεις και να γράψεις. Πήρα άχυρα μυρμηγκοφωλιάς από τη θέση «Τούρλη» και άγρια ελιά από το «Δασέλι». Σ’ άκουσα που ερχόσουν και σε γνώρισα απ’ το βήχα. Σε χαιρέτησα και είπα: Εγώ είμαι, εσύ είσαι;»\n«Σε εκείνο το βράχο εκεί ψηλά που βλέπεις, είναι της Αλεπούς τα Πηγάδια. Όταν ήμασταν παιδιά μας λέγανε ότι έρχεται η αλεπού, πίνει νερό, και μετά κάθεται στο καφενείο της και πίνει καφέ. Εμείς όλο πηγαίναμε να τη βρούμε, αλλά αλεπού δε βλέπαμε. Τώρα πια δεν υπάρχει μονοπάτι για να πας», μου είπε η κ. Μαρία γελώντας. Κι όλο μιλούσε για τον τόπο της και το βλέμμα της ταξίδευε στους αιώνες, εκστασιασμένη από αγάπη και καμάρι για τη πατρίδα της.\nΕπίσης μου είπε δυο ιστορίες, απ’ τις οποίες πηγάζουν τα τοπωνύμια του «Φονιά» και της «Γριάς Βάθρας». Υπάρχουν βέβαια πολλές εκδοχές σχετικά με την καταγωγή των ονομάτων, αλλά η κυρία Μαρία επέμενε ότι αυτές είναι οι αληθινές:\n«Μια μέρα δυο ψαράδες ψάρευαν στη θάλασσα, εκεί ακριβώς που εκβάλλει ο ποταμός Φονιάς. Ξαφνικά έπιασε τρομερό μπουρίνι (όπως αυτό που λέγαμε παραπάνω) και επειδή φούσκωσε πολύ η θάλασσα, οι ψαράδες έτρεξαν να προστατευθούν στο φαράγγι του Φονιά. Το λάθος όμως ήταν μοιραίο… Το βουνό κατέβασε λάσπη και το ποτάμι όρμησε και παρέσυρε του άτυχους ψαράδες.»\nΌσο για τη «Γριά Βάθρα», «αυτή πήρε το όνομά της αφότου έπνιξε μια γριά που έσκυψε να πιει νερό και γλίστρησε μέσα της. Είχε και το κοπάδι της μαζί. Αυτή πνίγηκε και τα κατσίκια σκόρπισαν. Αργότερα τη βρήκαν κάτω στη θάλασσα, εκεί που εκβάλλει η Γριά Βάθρα. Και μάλιστα έτσι κατάλαβαν οι ντόπιοι ότι το ποτάμι βγάζει στη θάλασσα.» Ίσως το ποτάμι μετέφερε τη γριά υπογείως ως εκεί. Τα δυο αυτά ποτάμια έχουν σκοτώσει πολύ κόσμο, γιατί είναι πολύ ορμητικά και τα βράχια τους πολύ γλιστερά. Πολύ παράξενοι τόποι και οι δύο που σίγουρα πολλές ψυχές τους στοιχειώνουν.\nΕλαιογραφία της Μαρίας Βερβέρη-Krausse «Παλιάπολη»\nΗ κ. Μαρία αναφέρει και την τρομερή σφαγή της Σαμοθράκης που έγινε απ’ τους Τούρκους το 1821:\n«Ήταν τέλη Αυγούστου 1821. Τα γυναικόπαιδα έφυγαν να κρυφτούν σε δάση και σπηλιές. Οι υπόλοιποι ταμπουρώνονται πρόχειρα στο «Βρηχό, Σταυρί». Με τα λιγοστά λιανοντούφεκα που είχαν, περιμένουν τους Οθωμανούς, που θα περάσουν από ‘δω, για να μπουν στη πρωτεύουσα, τη Χώρα. Σκότωσαν πολλούς απ’ τους πρώτους, που έρχονταν και τον σημαιοφόρο τους. Ήταν όμως καταδικασμένοι οι άνθρωποί μας, γιατί τα πολεμοφόδια τέλειωσαν γρήγορα. Με κοτρόνες και ξύλα συνέχισαν τον αγώνα. Μερικοί πρόλαβαν να κρυφτούν σε σπηλιές για να γλιτώσουν. Οι διψασμένοι για χαλασμό, μπήκαν στην όμορφη Χώρα. Απερίγραπτο το μακελειό. Σπίτια, εκκλησίες, εικόνες, κάηκαν και ποδοπατήθηκαν. ..Εφτακόσιοι Σαμοθρακίτες πέρασαν κάτω απ’ το άγριο ξίφος τους. Κι ήταν όλοι διαλεγμένοι οικογενειάρχες. Αυτούς τους μάζεψε με δόλο κάτω απ’ τον Πύργο κι εκεί τους έσφαξε. Κεφάλια και κορμιά έπεφταν σε μια ρεματιά, που μέχρι σήμερα το νερό της θρηνεί το χαμό τους. Και τ’ όνομά της, Φκας, θυμίζει τον αριθμό εφτακόσια. Όσοι και οι άνθρωποι που ρίχτηκαν στα νερά της…Από 13.000 ανθρώπους που είχε το νησί, έμειναν μόνο 233 οικογένειες».\n(Γράφει ο αείμνηστος Σαμοθρακίτης ιατροφιλόσοφος Νικόλαος Φαρδύς, αδερφός του προπάππου της κ. Μαρίας, Δημητρίου Φαρδύ.)\nΗ Σαμοθράκη άντεξε πολλές κακουχίες που ακολούθησαν το ένδοξο παρελθόν της ως προσκυνηματικό κέντρο και έδρα των Καβείριων Μυστηρίων. Πολλά αλλοιώθηκαν, πολλά ειπώθηκαν, πολλά μελετήθηκαν, μύθοι γεννήθηκαν, άλλοι καταρρίφθηκαν. Ένα μόνο έχω να πω. Όποιος την επισκέπτεται νιώθει σαν να ξέρει, σαν να είδε, σαν να έζησε εκεί. Μόνο που δε θα μπορέσει να εκφράσει ποτέ με λόγια αυτό που ένιωσε. Το βουνό σε στοιχειώνει. Η θάλασσα βιάζεται να σε γυρίσει πίσω απ’ όπου ήρθες για να μη χορτάσεις το νησί αυτό.. Και όλο σου φαίνεται λίγο, κι όλο θέλεις να ξανάρθεις…\nΠήρα μια γεύση για το πώς είναι κάποιος να αγαπά τόσο πολύ τον τόπο του. Πώς νιώθει κανείς ξενιτεμένος και γυμνός μακριά της. Κι όταν πατά τα ιερά χώματά της, πώς ντύνεται με τις ωραιότερες φορεσιές. Τις αναμνήσεις.\n«…Δεν αφήναμε τη μητέρα μας να ανοίξει το παναθύρ’(παράθυρο), γιατί στο πολύ φως οι ανεμώνες μας μαδούσαν γρήγορα, ενώ στο σκοτάδι ‘μέναν μπουμπουκιασμένες για πολλές μέρες. Είχα προσέξει, πως η ηλιαχτίδα που έμπαινε απ’ τη χαραμάδα του παραθυριού, πάνω στα λουλούδια, φαινόταν σαν την «Κυρασουλένη» (Ουράνιο Τόξο). Λένε, άμα βγει Ουράνιο Τόξο αλλάζει ο καιρός. Άραγε θα ξαναδούμε εμείς το Ουράνιο Τόξο πάνω απ’ τα λουλούδια μας στο πατρικό μας σπίτι; Άραγε θα ‘ρθούνε οι όμορφοι και ξέγνοιαστοι καιροί ή θα μας πάρ’ ο άνεμος όπως τη φλόγα απ’ το κερί; » (Η κ. Μαρία σε γράμμα προς την αδελφή της το 1974.)\n1.Σαμοθρακίτικα Ανεμοχάδια, Μαρίας Βερβέρη- Krause. Γ’ έκδοση 2005.\n2.Έθιμα και παραδόσεις της Σαμοθράκης, ό.π., Β’ έκδοση 1999.\n3.Σαμοθράκη. Οικοτουριστικός Οδηγός, Γρηγόρη Τσούνη. Έκδοση Δήμου Σαμοθράκης 2002.\n(Ευχαριστώ και πάλι την γλυκιά κυρία Μαρία. Έχω να τη δω από τότε. Δεν ξέρω που βρίσκεται. Δεν ξαναπήγα στη Σαμοθράκη. Δεν την ξεχνώ…)\nΤο άρθρο πρωτοδημοσιεύτηκε το 2005 στο περιοδικό Μυστική Ελλάδα.


Τρεις νεκροί από επίθεση με σπαθί σαμουράι σε ναό στο Τόκιο\n,Τρεις νεκροί από επίθεση με σπαθί σαμουράι σε ναό στο Τόκιο\nHome,Επικαιρότητα,Τρεις νεκροί από επίθεση με σπαθί σαμουράι σε ναό στο Τόκιο\nΑΕΤΟΣ 10:15 π.μ. 9 Δεκ 2017 0 σχόλια\nΠρωτοφανές περιστατικό στην Ιαπωνία – Σκότωσε την αδερφή του και τη γυναίκα του με σπαθί σαμουράι και στη συνέχεια αυτοκτόνησεΈνα πρωτοφανές περιστατικό συνέβη σε γνωστό σιντοϊστικό ναό στο Τόκιο, όπου βρέθηκαν νεκροί τρεις άνθρωποι.\nΟ δράστης έσφαξε την αδερφή του, που ήταν επικεφαλής ιέρεια του ναού, τη σύζυγό του και στη συνέχεια αυτοκτόνησε.\nΣτη σκηνή του εγκλήματος βρέθηκε ένα ματωμένο σπαθί σαμουράι, που πιστεύεται ότι ήταν το όπλο του εγκλήματος καθώς και άλλα μαχαίρια.\nΣύμφωνα με το BBC, η επίθεση ξεκίνησε όταν η ιέρεια Ναγκάκο Τομιόκα, 58 ετών, βγήκε από το αυτοκίνητό της. Εκεί αντιμετώπισε τον αδερφό της, Σιγκενάνα Τομιόκα, 65 ετών και τη σύζυγό του, περίπου 30 ετών.\nΗ τελευταία επιτέθηκε στον οδηγό της ιέρειας, μαχαιρώνοντάς τον με σπαθί.\nΟ οδηγός πρόλαβε να διαφύγει, χωρίς να τραυματιστεί σοβαρά. Η ιέρεια σκοτώθηκε αφότου δέχθηκε επίθεση στο στήθος ενώ έφερε τραύμα και στο πίσω μέρος του λαιμού της.\nΑφού σκότωσε την αδερφή του, ο Σιγκενάνα σκότωσε και τη σύζυγό του και μετά αυτοκτόνησε.\nΤο τραγικό έγκλημα αποδίδεται στην οικογενειακή διαμάχη που είχαν τα δύο αδέρφια.\nΟ Σιγκενάνα είχε τεθεί επικεφαλής του ναού, διαδεχόμενος τον πατέρα του τη δεκαετία του 1990.\nΩστόσο, ο πατέρας του επέστρεψε στη θέση του το 2001 και έθεσε ως νούμερο 2 του ναού τη Ναγκάκο, που τον διαδέχθηκε όταν πέθανε. Πληροφορίες αναφέρουν ότι τα προηγούμενα χρόνια ο Σιγκενάνα έστελνε απειλές στην αδερφή του.


ΣΤΕΛΙΟΣ ΠΑΡΛΙΑΡΟΣ | GetGreekCooking\nΣυνταγές για τσουρέκι υπάρχουν πάρα πολλές σε όλα τα βιβλία, στο διαδίκτυο, στο μυαλό της γιαγιάς μας… Υπάρχει όμως μεγαλύτερη εγγύηση για την επιτυχία του τσουρεκιού από την συνταγή του ειδικού των γλυκών Στέλιου Παρλιάρου; Μάλλον όχι… Δοκιμάστε την και πείτε μας! ΥΛΙΚΑ 35 γρ. βούτυρο γάλακτος (πρόβειο) 35 γρ. βούτυρο αγελάδoς 100 γρ. φρέσκο γάλα 160 […]


ΑΠΟΚΑΛΥΨΗ! Η ΑΠΡΟΣΔΟΚΗΤΗ ΚΙΝΗΣΗ ΤΟΥ ΠΟΥΤΙΝ ΠΟΥ ΠΡΟΜΗΝΥΕΙ ΜΕΓΑΛΕΣ ΕΞΕΛΙΞΕΙΣ!\nΑρχική/ΚΟΣΜΟΣ/ΑΠΟΚΑΛΥΨΗ! Η ΑΠΡΟΣΔΟΚΗΤΗ ΚΙΝΗΣΗ ΤΟΥ ΠΟΥΤΙΝ ΠΟΥ ΠΡΟΜΗΝΥΕΙ ΜΕΓΑΛΕΣ ΕΞΕΛΙΞΕΙΣ!\nΤη στιγμή που ο Μπάρακ Ομπάμα, προσπαθεί να πείσει με απειλές τον βρετανικό λαό σχετικά με το επερχόμενο δημοψήφισμα, ο Βλαντιμίρ Πούτιν απαντάει με μία απροσδόκητη κίνηση, κάνοντας άνοιγμα στη Μεγάλη Βρετανία!\nΠιο συγκεκριμένα ο Ρώσος πρόεδρος χαρίζει οικόπεδα στην ανατολική έρημο της Ρωσίας, που απευθύνονται στον απογοητευμένο βρετανικό λαό, εφ ‘όσον βέβαια μπορούν να επιβιώσουν στο τσουχτερό κρύο και το άγονο τοπίο της Σιβηρίας για πέντε χρόνια.\nΤα οικόπεδα, τα οποία είναι 2,5 στρεμμάτα σε μέγεθος, βρίσκονται σε μια τεράστια περιοχή που εκτείνεται από τον Αρκτικό Κύκλο με τα κινεζικά σύνορα, όπου οι θερμοκρασίες το χειμώνα μπορεί να πέσουν στο ανατριχιαστικό νούμερο των -47 βαθμών Κελσίου, ενώ η πυκνότητα του πληθυσμού σήμερα ανέρχεται σε τρία άτομα ανά τετραγωνικό χιλιόμετρο.\nΑλλά δεν είναι όλα τόσο άσχημα. Η Άπω Ανατολή της Ρωσίας φημίζεται για την εκπληκτική φυσική ομορφιά της, με εκατοντάδες χιλιόμετρα από λόφους, πεδιάδες, γρασίδι και μεγάλες οροσειρές. Είναι γνωστή ως η γη όπου ο πάγος συναντά τη φωτιά, δίνοντας τη δυνατότητα στους εποίκους για πολλές δραστηριότητες.\nΤα καλοκαίρια είναι επίσης μεγάλα και ζεστά, με τις θερμοκρασίες των 25 βαθμών να παρέχουν το ιδανικό κλίμα μέσα στο οποίο μπορούν να εξερευνηθούν τα συγκλονιστικά τοπία της περιοχής.\nΟ πρόεδρος Βλαντιμίρ Πούτιν έχει εγκρίνει τα φυλλάδια πωλήσεων, σε μια προσπάθεια να ενισχύσει τον πληθυσμό και την οικονομία μίας σημαντικά υπανάπτυκτης περιοχής, βρίσκοντας πάτημα στους δυσαρεστημένους Βρετανούς πολίτες, οι οποίοι πλήττονται από τις χαοτικές τιμές των ενοικίων και όχι μόνο. Ο υπουργός Ανάπτυξης της Άπω Ανατολής της Ρωσίας Αλεξάντερ Γκαλούσκα, είπε πως υπάρχει ήδη ενδιαφέρον, καθώς έχει δεχτεί σημαντικό αριθμό αιτήσεων.\nΟ Πούτιν ψάχνει για 300 άτομα που θα καταλάβουν την ακατοίκητη περιοχή, η οποία θα μπορούσε να προσφέρει ένα νέο ξεκίνημα για εκείνους που είναι απογοητευμένοι με τη ζωή στη Βρετανία, ανοίγοντας έτσι τη ρωσική πόρτα διάπλατα σε περίπτωση ενός ενδεχόμενου Brexit.\nΦυσικά ο Ρώσος πρόεδρος δεν υπόσχεται μία ζωή γεμάτη χλιδή. Υπογράμμισε ότι θα παρέχει «την ελάχιστη υποδομή» της περιοχής, ενώ περιγράφοντας τη δομή του έργου, όσοι είναι πρόθυμοι να κάνουν το ταξίδι των 5000 μιλίων θα ανταμειφθούν με σπίτι έκτασης όσης ενός ποδοσφαιρικού γηπέδου, στο οποίο θα πρέπει να ξεκινήσουν ένα αγρόκτημα ή κάποια επιχείρηση.\nΗ μόνη παγίδα του όλου εγχειρήματος είναι ότι οι Βρετανοί θα πρέπει να παραμείνουν για πέντε χρόνια πριν πάρουν οριστικά την ιδιοκτησία του νέου σπιτιού τους. Σε αυτό το στάδιο, όσοι τα καταφέρουν θα πάρουν τη ρωσική υπηκοότητα και τη δύναμη να συνεχίσουν να ζουν στην περιοχή ή να πουλήσουν την περιουσία τους.\nΩστόσο όπως γίνεται εύκολα αντιληπτό, το εγχείρημα του Πούτιν αποσκοπεί στην έναρξη σχέσεων με την Μεγάλη Βρετανία, σε περίπτωση που αποφασιστεί τελικά να αποχωρήσει από την Ευρωπαϊκή Ένωση, σε μία προσπάθεια απόκτησης ενός πανίσχυρου συμμάχου.\nΕ ΟΧΙ κι Έτσι βρε Κορίτσια… Αυτή είναι η Νέα τάση στο μακιγιάζ που Μεταμορφώνει τις γυναίκες σε κάτι Εντελώς Διαφορετικό


Semalt Expert: Scraping δεδομένων - 4 εκπληκτικές εφαρμογές Python\nΗ απόσυρση δεδομένων, επίσης γνωστή ως εξαγωγή δεδομένων και απόξεση ιστού, είναι η τεχνική εξαγωγής δεδομένων από ιστότοπους. Κάθε ιστότοπος φιλοξενεί πληροφορίες με τη μορφή HTML ή ορισμένων στατικών κειμένων. Εάν θέλετε να αποκόψετε αυτά τα κείμενα σωστά, πρέπει να χρησιμοποιήσετε ένα εργαλείο απόξεσης δεδομένων. Το Scrapy, για παράδειγμα, είναι ένα λογισμικό εξαγωγής δεδομένων με βάση το Python, το οποίο απομακρύνει πληροφορίες από διάφορους ιστότοπους και μετατρέπει τα μη δομημένα δεδομένα στη δομημένη μορφή. Από την άλλη πλευρά, το BeautifulSoup είναι η βιβλιοθήκη Python που έχει σχεδιαστεί για διαφορετικά έργα απόξεσης ιστού και εξόρυξης δεδομένων. Τόσο το Scrapy όσο και το BeautifulSoup μετατρέπουν αυτόματα τα μη οργανωμένα δεδομένα σε οργανωμένη φόρμα και σας δίνουν άμεσα και ευανάγνωστες και επεκτάσιμες πληροφορίες.\nΜια επισκόπηση του Python:\nΗ Python είναι μια γλώσσα προγραμματισμού γενικής χρήσης. Η ιδέα του Python ξεκίνησε το 1989 όταν ο Guido van Rossum αντιμετώπισε τα μειονεκτήματα της γλώσσας ABC. Άρχισε να αναπτύσσει μια νέα γλώσσα προγραμματισμού που θα μπορούσε να αποκόψει δεδομένα από δυναμικούς και περίπλοκους ιστότοπους. Σήμερα, η Python έχει διαφορετικές εφαρμογές όπως η έκδοση Jython, IronPython και η PyPy.\nΟι προγραμματιστές και οι προγραμματιστές ιστού προτιμούν την Python λόγω των ευέλικτων χαρακτηριστικών και των εύχρηστων κωδικών προγραμματισμού. Μερικές από τις πιο εκπληκτικές εφαρμογές του Python έχουν συζητηθεί παρακάτω.\n1. Παρουσία τμημάτων τρίτων:\nΤο BeautifulSoup και το Python Package Index (PyPI) περιέχουν διάφορες λειτουργικές μονάδες τρίτων που χρησιμοποιούνται για τη συλλογή δεδομένων από μεγάλο αριθμό ιστότοπων. Ένα από τα σημαντικότερα οφέλη του Python είναι ότι μπορείτε να αναπτύξετε έναν μεγάλο αριθμό εργαλείων εύκολα και βολικά.\n2. Ένα ευρύ φάσμα βιβλιοθηκών:\nΜπορείτε να επωφεληθείτε από τις διαφορετικές βιβλιοθήκες Python και να αποκόψετε όσες ιστοσελίδες θέλετε. Για παράδειγμα, το Scrapy σας διευκολύνει να αποκόψετε δεδομένα σε πραγματικό χρόνο. Πρώτα απ 'όλα, αυτό το εργαλείο θα περιηγηθεί σε διαφορετικούς ιστότοπους και θα συλλέξει χρήσιμες πληροφορίες για εσάς. Στο επόμενο βήμα, αυτό το εργαλείο που βασίζεται σε Python θα αποσύρει δεδομένα σύμφωνα με τις απαιτήσεις σας. Διάφορες εργασίες εξαγωγής δεδομένων υψηλού προφίλ μπορούν να επιτευχθούν με την Python και τις βιβλιοθήκες της.\n3. Μια γλώσσα ανοιχτού κώδικα:\nΤο Python αναπτύχθηκε με την άδεια ανοιχτού κώδικα εγκεκριμένη από το OSI. Αυτή η γλώσσα είναι κατάλληλη για προγραμματιστές, κωδικοποιητές, προγραμματιστές και επιχειρήσεις. Η ανάπτυξη του Python καθοδηγείται από την κοινότητα που συνεργάζεται για τους κωδικούς της μέσω των λιστών αλληλογραφίας και φιλοξενίας συνεδρίων.\n4. Η Python ως παραγωγική γλώσσα:\nΣε σύγκριση με το JDBC και το ODBC, η βάση δεδομένων της Python βρίσκεται λίγο ανεπτυγμένη και πρωτόγονη. Αυτός είναι ο λόγος για τον οποίο αυτή η γλώσσα είναι κατάλληλη μόνο για αρχάριους και webmaster. Εάν θέλετε να χρησιμοποιήσετε το Python για τη διαχείριση σύνθετων ιστότοπων, μπορεί να μην είναι η σωστή γλώσσα για εσάς. Αντ 'αυτού, μπορείτε να επιλέξετε PHP ή C ++ και να αποκόψετε δεδομένα από πολύπλοκους ιστότοπους εύκολα. Είναι αλήθεια ότι η Python έχει αντικειμενοστρεφή σχεδίαση, αλλά τα PHP και C ++ είναι πολύ καλύτερα από αυτήν τη γλώσσα, επειδή δεν χρειάζεται να μάθετε πάρα πολλούς κωδικούς.


Υπαίθριο μουσείο Ιστορίας - ΤΑ ΝΕΑ\ntanea.gr > Ζωή & Τέχνες > 'Εξοδος > Υπαίθριο μουσείο Ιστορίας\nΥπαίθριο μουσείο Ιστορίας\nΤο να βρεθείς, απλά και μόνο, μέσα στον αρχαιολογικό χώρο του Δίου είναι μια εμπειρία ανεπανάληπτη, σχεδόν μεταφυσική. Αρχαία θέατρα, ιερά, αγάλματα μέσα στο νερό, θέρμες, πανύψηλες βελανιδιές- τα πάντα γύρω σου εκπέμπουν μια συμπυκνωμένη, ισχυρή ενέργεια αιώνων με την οποία το μόνο που θέλεις να κάνεις είναι να συνδεθείς\nΑκίνητος. Κάτω από τις τεράστιες βελανιδιές που θροΐζουν και ψιθυρίζουν, στέκεσαι πάνω στη μακρόστενη σιδερένια γέφυρα.\nΣιωπηλός. Γύρω σου αγάλματα γυναικείων μορφών ξεπροβάλλουν φθαρμένα από υγρασία αιώνων μέσα από το ακίνητο νερό του Βαφύρα που κρατάει καλά κρυμμένα στη λάσπη του μυστικά και ερείπια. Σαν θολό κάτοπτρο αντιγυρίζει την εικόνα των κομψών μορφών που τις περιβάλλουν καλαμιές, μισοβυθισμένοι κίονες και τμήματα κτιρίων. Σε ποιες θεές θέλεις να προσευχηθείς; Εδώ, στον χώρο όπου τιμούσαν αρχικά την Αρτέμιδα και την Αφροδίτη και κατά το 2ο αιώνα την αιγυπτιακή Ίσιδα Λοχία και Τύχη, νιώθεις πως αιωρούνται όλες...\nΚινούμενος. Χρειάζεται ώρα πολύ για να περιηγηθείς το αρχαιολογικό πάρκο του Δίου, την άλλοτε ιερή πόλη των Μακεδόνων που έφερε σταδιακά στο φως η αρχαιολογική σκαπάνη από το 1928 και μετά. Ο χώρος έχει έκταση 1.500 στρεμμάτων και αποτελείται από την οχυρωμένη πόλη έκτασης 360 στρεμμάτων και τους χώρους λατρείας, γύρω της. Το Δίον κατοικήθηκε αδιάκοπα από τα κλασικά ώς τα παλαιοχριστιανικά χρόνια. Ξεκινάς εκτός των τειχών της πόλης για να δεις τα δύο θέατρα. Το πρώτο έχει τη σημερινή του μορφή από τα ελληνιστικά χρόνια (221-179, επί Φίλιππου Ε΄), στην ίδια θέση ωστόσο οι αρχαιολόγοι πιστεύουν ότι πρέπει να βρισκόταν το παλαιότερο θέατρο του Δίου όπου τελούνταν οι σκηνικοί αγώνες στα Ολύμπια του Δίου, μία από τις μεγαλύτερες γιορτές της αρχαιότητας. Θεσπίστηκαν όταν ο Αρχέλαος ανέλαβε τα ηνία της εξουσίας στη Μακεδονία και διοργανώνονταν μέχρι το 100 π.Χ.\nΚοντά στο ρωμαϊκό θέατρο, σύμφωνα με τις ενδείξεις, υπήρχε το τέμενος του Διός. Έχουν βρεθεί τμήματα γλυπτών, ένας τοίχος μήκους 100 μ., ένα ανάγλυφο που απεικονίζει τον θεό, τμήματα κιόνων που δείχνουν ότι υπήρχε δωρικού ρυθμού ναός με μνημειακό χαρακτήρα- και η έρευνα στο χώρο συνεχίζεται.\nΛίγο έξω από τα τείχη και την πύλη του κεντρικού δρόμου θα δεις το παλαιότερο γνωστό μακεδονικό ιερό, αφιερωμένο στη θεά Δήμητρα με δύο δίδυμα κτίρια του 4ου π.Χ. αιώνα κτισμένα πάνω σε παλαιότερα του 6ου. Ύστερα θα μπεις στην πόλη και θα περπατήσεις στη φαρδιά κεντρική οδό που έχει μήκος 670 μέτρων και τη διέσχιζε από Βορρά προς Νότο. Πλακοστρώθηκε κατά την αυτοκρατορική εποχή και γύρω της υπάρχουν κάθετοι ή παράλληλοι μικρότεροι δρόμοι- όλα, τμήματα ενός Ιπποδάμειου πολεοδομικού σχεδίου. Στα οικοδομικά τετράγωνα που σχηματίζονται βρέθηκαν καταστήματα, πολυτελείς κατοικίες, δημόσιες θέρμες, εργαστήρια, βεσπασιανές του 2ου και 3ο αιώνα μ.Χ. που αποδεικνύουν τον πλούτο των κατοίκων της πόλης, η οποία υπήρξε άλλωστε και μία από τις πιο πρώιμες ρωμαϊκές αποικίες στη Μακεδονία.\nΣτην αρχή της οδού, η ταμπέλα αριστερά θα σε οδηγήσει στις μεγάλες θέρμες, τα δημόσια λουτρά του 200 μ.Χ.- ένα ολόκληρο συγκρότημα με αίθριο, αυλή, ωδείο, καταστήματα και εργαστήρια. Το κυρίως κτίριο είχε πισίνες, αποδυτήρια, χώρους θερμαινόμενου και κρύου νερού, δωμάτια εφίδρωσης και μάλαξης. Στρίβοντας δεξιά από την κεντρική οδό θα προχωρήσεις προς την έπαυλη του Διονύσου που πήρε το όνομά της από το εξαιρετικό ψηφιδωτό με παράσταση από τη ζωή του θεού (είναι καλυμμένο προκειμένου να προστατευθεί). Το κτίσμα είναι του 200 μ.Χ. και θεωρείται από τα πιο σημαντικά του Δίου.\nΤο αρχαιολογικό πάρκο είναι ανοιχτό τον χειμώνα από τις 08.00 ώς τις 19.00 (τηλ. 23510\n53484). Είναι καλά οργανωμένο με μεταλλικές γέφυρες πάνω από το ποτάμι, σημεία ενημέρωσης, παγκάκια και πύργους απ΄ όπου έχεις πανοραμική θέα.


Ποιος είπαμε ότι χρεοκοπησε? – papaioannou-j.gr\nΗ ΔΗΜΑΡ θέτει με επίσημο τρόπο το θέμα του χρέους\nΜπαίνουμε σε νέο 6ετές πλάνο… «μεταρρυθμίσεων»!\nΑυγ 04 2014\nΠοιος είπαμε ότι χρεοκοπησε?\nΙσόνομος Πολίτης on 4 Αυγούστου 2014 at 19:57\nΤο απλό απλούστατο αγνοούμε οι Έλληνες.\nΔεν μας καταντήσανε οι «άλλο»ι σε ότι εμείς καταντήσαμε.\nΟι πρώτοι ένοχοι είμαστε εμείς οι ίδιοι για την κατάντια μας.\nΝα πω οι πολιτικοί μας?\nΝαι να το παραδεχτώ.\nΝα πω το μέγεθος της χώρας από κάθε άποψη, σε σχέση με τα μεγάλα εγχειρήματα και τον δυσανάλογο και δαπανηρό τρόπο ζωής?\nΚαι αυτό να το παραδεχτώ.\nΝα πω οι υπέρογκες στρατιωτικές δαπάνες για μια σειρά ετών από το 1974 και δώθε?\nΚαι αυτό αλήθεια είναι.\nΝα πω πως είναι χωμένοι στο λαμόγικο «πάρε – δώσε» τα τελευταία 40 χρόνια γύρω στους 35 με 40 χιλιάδες Έλληνες πολίτες?\nΑυτό πως να το εντάξει και να το χαρακτηρίσει κανείς?\nΌσο για την Αργεντινή, θα το επαναλάβω για μία ακόμη φορά:\nΕίναι μια από τις μεγαλύτερες πλουτοπαραγωγικές χώρες στον κόσμο και δέκα φορές ισχυρότερη από την χώρα μας (εννοώ σε πλουτοπαραγωγικούς πόρους).\nΆρα λοιπόν η κατάντια μας (όσο και αν κάπως…. συνέβαλαν οι ξένοι και οι διεθνείς συνθήκες) είναι κατά κύριο λόγο:\nπαπαδακης on 5 Αυγούστου 2014 at 00:40\nΝα σε κάτι που συμφωνούμε αλλά στη γενίκευση θα διαφωνήσω, δεν μας κατάντησαν έτσι όλοι οι πολιτικοί αλλά το δεξιό(νουδουπασοκ) σκυλολόι που υποστηρίζεις!!!\nΙσόνομος πολίτης on 5 Αυγούστου 2014 at 09:06\nΔεν υποστηρίζω κανένα σκυλολόϊ…\nΑυτά που πάντα υποστήριζα και στο οποία ΣΥΝΕΙΔΗΤΑ ανήκα και ανήκω, είναι αυτά που διέπονται από τις πάρα κάτω σταθερές & ακραιφνείς αρχές:\n•\tΑγάπη για την Πατρίδα\n•\tΕδαφική Ακεραιότητα – Εθνική Ανεξαρτησία & διαφύλαξη της Κρατικής μας Οντότητας\n•\tΚοινωνική Δικαιοσύνη και Αρωγή σε όλους αδιάκριτα τους πολίτες\n•\tΔυνατή και ιδιαίτερα παραγωγική και αναπτυξιακή Εθνική Οικονομία\nΣε αυτό το επτάπτυχο αρχών και θέσεων, βρίσκονται οι ιδεολογικοπολιτικές μου αρχές & θέσεις. από παιδιόθεν σχεδόν ότε και συνειδητοποίησα την κοινωνική μου οντότητα.\nΌλοι οι πολίτες ανεξαιρέτως, «κάπου’ ανήκουν και σε «κάτι» πιστεύουν.\nΕκείνο που πρέπει να έχουμε ως ακατάλυτη αρχή σαν πολιτισμένοι άνθρωποι, είναι ο σεβασμός και η πολιτισμένη αντιπαράθεση στα «πιστεύω» του κάθε πολίτη και ανεξάρτητα αν συμφωνούμε ή….. διαφωνούμε ….\nΟι ιδέες είναι ελεύθερες και μόνο οι παράνομες πράξεις λοιδωρούνται και διώκονται, έλεγε κάποτε ένας σοφός δημοκράτης Έλληνας πολιτικός…\nΠούπα Μομφεράτου on 5 Αυγούστου 2014 at 11:38\nΤο πρόβλημα ΔΕΝ είναι στο γιατί χρεωκόπησε ΚΑΙ η Ελλάδα, αλλά στο γιατί δέν ανακάμπτει παρουσιάζοντας στοιχεία έστω κάπως ευνοικά σάν αυτά της Αργεντινής!\nΠρίν χρεωκοπήσουμε (σωτήριο έτος 2010) η σχέση χρέους ΑΕΠ ήταν 115%.\nΑφού χρεωκοπήσαμε και καλέσαμε την τροικανή συμμορία για να μας σώσει, σήμερα η σχέση χρέους ΑΕΠ είναι 175%!\nΤα υπόλοιπα ΑΝΟΔΙΚΑ στοιχεία μετα χρεωκοπίας αναφέρονται τόσο στο συγκεκριμένο πόστ όσο και σε επανειλλημένες αναρτήσεις αυτού του μπλόγκ (και οι αδιάβαστοι να πάνε να τα διαβάσουν για να μήν μας ζαλίζουν τα …….)!\nΠοιές οι διαφορές με την Αργεντινή, την χρεωκοπημένη, η οποία ΜΕΤΑ ΧΡΕΩΚΟΠΙΑΣ έχει ΚΑΘΕΤΕΣ ΜΕΙΩΣΕΙΣ τόσο στα στοιχεία του εξωτερικού της χρέους και της ανεργίας, όσο και ΑΝΟΔΙΚΕΣ ΑΥΞΗΣΕΙΣ στην εθνική της ανάπτυξη και τα αποθεματικά της (πλεονάσματα λέγονται, πάλι για τους αδιάβαστους [διαγραφή χαρακτηρισμού από διαχειριστή] της κυβερνητικής συμμορίας) :\n–\tΕκανε στάση πληρωμών του χρέους της, απαραίτητο στοιχείο κάθε αξιοπρεπούς χρεωκοπίας, σταματώντας έτσι κάθε περαιτέρω ληστεία του εθνικού πλούτου και του λαού της\n–\tΕδιωξε κακήν κακώς τόσο την δική της κυβερνητική συμμορία που την οδήγησε σε πτώχευση όσο και τους εξωτερικούς διασώστες (βλέπε ΔΝΤ) που είχαν εγκατασταθεί στη χώρα προσβλέποντας στην οριστική της ληστεία και εξαθλίωση.\nΤί κάναμε εμείς μετά χρεωκοπίας :\n–\tΚαλέσαμε την τροικανή συμμορία για να μας σώσει παίρνοντας δάνειο 110 δις ευρώ. Τί το κάναμε αυτό το δάνειο ; Μήπως το ρίξαμε στην εθνική παραγωγή (όπως έκανε η Αργεντινή την εξοικονόμηση των χρημάτων της στάσης πληρωμών):::: Αστεία πράγματα! Το 2010 εισπαράξαμε μέρος του δανείου των 110 δις, ύψους 38 δις ευρώ και ΠΛΗΡΩΣΑΜΕ ( για τόκους χρεωλύσια και λοιπές δανειακές παπάρες) 40 δις ευρώ! Τα ίδια ακριβώς συνέβησαν τόσο το 2011 (μερος του δανείου είσπραξη 40δις και δανειακές πληρωμές 47,5 δις ευρώ), όσο και το 2012 ( είσπραξη του υπόλοιπου δανείου 32 δις ευρω και δανειακές πληρωμές 42,8 δις). Απο πού τα πληρώσαμε όλα αυτά τα επιπλέον δις ; Απο τους μισθούς, τις συντάξεις, τα λουκέτα, την ανεργία, τις αυτοκτονίες, τα πεινασμένα παιδάκια, το άγριο ξύλο των διαδηλωτών, την ληστεία των ασφαλιστικών ταμείων και των μικροομολογιούχων, τα χαράτσια, την εξαφάνιση Υγείας και Παιδείας και φυσικά απο το κουρέλιασμα του Συντάγματος που εγγυάται στις βασικές του παραγράφους την μή ύπαρξη όλων των παραπάνω.\nΠόσο [διαγραφή χαρακτηρισμού από διαχειριστή] πρέπει να είναι ο σχολιαστής που έχει το θράσος να αναφέρει τις πλουτοπαραγωγικές πηγές της Αργεντινής και δέν είχε το θάρος να γράψει έστω μία αράδα για το ξεπούλημα της τελευταίας ντόπιας παραγωγικής δραστηριότητας (αναφέρομαι στα εργοστάσια ζάχαρης)::::\nΠόσο [διαγραφή χαρακτηρισμού από διαχειριστή] είναι ο σχολιαστής που έχει το θράσος να κάνει συγκρίσεις του πλούτου της Αργεντινής, όταν γνωρίζει απο χέρι ότι δανειστές και δωσίλογοι κυβερνήτες ξεπουλάνε παραλίες, χωράφια, νησιά κτίρια και οποιοδήποτε οργανισμό που μπορεί να παράγει πλούτο μέσω του ΤΑΙΠΕΔ, μόνο και μόνο για να συνεχίζεται κανονικά και απρόσκοπτα η αποπληρωμή των δανείων::::: Μήπως δέν γνωρίζει ότι ούτε ένα ευρώ απο τα ξεπουλήματα αυτού του ταμείου ΔΕΝ πρόκειται να μείνει στη χώρα αλλά θα μεταναστεύσει στον ειδικό λογαριασμό που διατηρεί στο εξωτερικό ::::\n[διαγραφή χαρακτηρισμων από διαχειριστή]\nPAKIS on 5 Αυγούστου 2014 at 14:44\npap-net on 5 Αυγούστου 2014 at 19:04\nΟι απρεπείς χαρακτηρισμοί παρακαλώ να αποφεύγονται γιατί μειώνουν την άξια του διαλόγου και τον συνομιλητή μας. Αυτά τα γνωρίζεται και είναι καταγραμμένα στους όρους σχολιασμού και αρθρογραφίας.\nΠούπα Μομφεράτου on 6 Αυγούστου 2014 at 12:46\nΚοίταξε Γιάννη :\nΕχουμε πόλεμο, ΠΟΛΕΜΟ !\nΚαι ο εχθρός (όπως διδάσκει η Ιστορία εκατομμύρια χρόνια τώρα), δέν είναι μόνο ο κυβερνητικός συρφετός και οι τροικανοί, αλλά και ο στρατός των υποστηρικτών τους που μάχεται ΜΕ ΟΛΑ ΤΑ ΜΕΣΑ για να τους διατηρήσει όχι μόνο στη ζωή αλλά και στην εξουσία.\nΟι κανόνες του μπλόγκ σου περι ευπρεπών εκφράσεων και άλλων τέτοιων συναφών αφορούν μιά άλλη εποχή και μιά άλλη εντελώς χρονική στιγμή και περίοδο. Περιττό να συμπληρώσω (θα το κάνω όμως για να είμαι περισσότερο κατανοητή) ότι οι δημοκρατικοί σου κανόνες, στη δεδομένη άκρως αντιδημοκρατική και άκρως χουντική περίοδο όπου διανύουμε, θυμίζουν την μαρία αντουανέττα και το παντεσπάνι της εν ώρα Παρισινής εξέγερσης.\nΦυσικά δικό σου είναι το μπλόγκ και ότι γουστάρεις κάνεις.\nΠαρόλα αυτά θα αναγκαστείς εκ των πραγμάτων ΚΑΙ ΕΣΥ να πάρεις συγκεκριμένη θέση είτε απο δώ είτε απο εκεί, και σίγουρα θα «πολεμήσεις» είτε με τους μέν είτε με τους δε.\nΚαι όταν θα «πάρεις τ΄άρματα» οι ευπρέπειες και οι αντουανεττισμοί θα σου είναι περιττοί έως και αστείοι.\nPAKIS on 6 Αυγούστου 2014 at 15:15\nΟ ΙΣΟΝΟΜΟΣ ΔΕΝ ΔΙΑΜΑΡΤΥΡΗΘΗΚΕ ΠΑΝΤΩΣ κ. ΓΙΑΝΝΗ.\npap-net on 6 Αυγούστου 2014 at 17:10\nΔιαμαρτυρήθηκε στο e-mail\nΟι χαρακτηρισμοί σε κάθε περίπτωση πρέπει να αποφεύγονται.\npap-net on 6 Αυγούστου 2014 at 17:17\nΣε καταλαβαίνω απόλυτα Πουπα και εγώ έχω πιάσει τον εαυτό μου να παραφέρεται σε αυτόν τον βρώμικο πόλεμο επικοινωνίας\nΣυμφωνώ και με την ουσία του σχολίου σου.\nΌμως οι χαρακτηρισμοί σε κάθε περίπτωση πρέπει να αποφεύγονται γιατί δεν θέλω το blog να γίνει μέσο εκτόξευσης προσβoλων στhν blogosfaira.\nΕτσι ότι πέσει στην αντίληψη μου διαγράφεται αυτοστιγμεί. Πόσο μάλλον ότι εντοπιστεί και ζητηθεί κάτι από κάποιον θιγόμενο!


AEK FC ACADEMY NETWORK: ΕΡΓΟΜΕΤΡΙΚΕΣ ΑΞΙΟΛΟΓΗΣΕΙΣ ΝΟΕΜΒΡΙΟΥ 2018 - 14/11 09:52 : aek365\nΤετάρτη 14 ΝΟΕ 2018 - 09:52 0 ΣΧΟΛΙΑ\nΤο Δίκτυο Ακαδημιών της ΑΕΚ διοργανώνει Εργομετρικές αξιολογήσεις για παιδιά των συνεργαζόμενων ομάδων του δικτύου, αλλά και για παιδιά εκτός δικτύου.\nΟι μετρήσεις θα πραγματοποιηθούν από εξειδικευμένη εταιρεία και τα αποτελέσματα θα κοινοποιηθούν στις ομάδες, στα παιδιά από το Δίκτυο Ακαδημιών της ΑΕΚ καθώς και στα παιδιά εκτός Δικτύου.\nΑναλυτικότερα, θα πραγματοποιηθούν μετρήσεις για παιδιά γεννημένα από 2003 έως 2010 στις εξής σχολές και συλλόγους:\nΦοίβος Κρεμαστής (Ρόδος) στις 16/11\nΑ.Π.Σ. Ιαπετός Καρπάθου στις 17/11\nΑκαδημία Ποδοσφαίρου Σούδας (Χανιά) στις 19-20/11\nΑ.Ε. Ατσιποπούλου-Πρινέ (Ρέθυμνο) στις 21/11\nΚεραυνός Πέρνης (Καβάλα) στις 27/11\nΑίολος Γλυφάδας στις 28/11\nΉδη πραγματοποιήθηκαν εργομετρικές αξιολογήσεις στις αθλητικές εγκαταστάσεις της ΑΕ Κω στις 6-7/11/2018, καθώς και σε αυτές της Ακαδημίας Μώλου (6/11) του Αστέρα Λαμίας (7/11) και του Α.Ο. Ανατολής στα Ιωάννινα στις 9/11 (στις φωτογραφίες).\nΔείτε εδώ το πρόγραμμα των εργομετρικών ανά ηλικία.\nΓια πληροφορίες και εγγραφές επικοινωνήστε με τους Υπεύθυνους των Ακαδημιών, όπου θα διεξαχθούν οι εργομετρικές μετρήσεις.


Business & Life Coaching - Feel the Flow - Konstantia Palla\nΗ Feel the FLOW, υποστηρίζει το πιστοποιημένο Life Coaching, το οποίο μέσα από συγκεκριμένες διαδικασίες έχει αποτελέσματα σε όλους τους τομείς της ζωής μας!\nΤο Life Coaching είναι μια δυναμική διαδικασία, μια σχέση ισότιμης συνεργασίας με έναν Life Coach. Μέσω αυτής της σχέσης δημιουργείται μια ιδιαίτερη ενέργεια με σκοπό την προσωπική σου ανάπτυξη!\nΗ διαδικασία Life Coaching, σου δίνει την δυνατότητα να ανακαλύψεις και να εξερευνήσεις κρυμμένες περιοχές και να τις αναπτύξεις. Αναγνωρίζεις τις αξίες σου, τα δυνατά σου σημεία, αντιλαμβάνεσαι την μοναδικότητά σου.\nΑποκτάς επίγνωση της ζωής στο «ΤΩΡΑ», αναγνωρίζεις πως θέλεις να είναι το μέλλον σου και δεσμεύεσαι να ακολουθήσεις βήματα προς την επίτευξη των προσωπικών και επαγγελματικών στόχων σου.\nΑποκτάς όραμα και μέσα από ενδιάμεσους στόχους έχεις την επιλογή να το κατακτήσεις!\nΤα αποτελέσματα είναι μετρήσιμα και άμεσα!\nΗ διαδικασία Life Coaching αφορά ψυχικά υγιείς ανθρώπους. Δεν είναι ψυχανάλυση, θεραπεία, εκπαίδευση, συμβουλευτική και mentoring. Δεν ερευνά το παρελθόν με σκοπό την επίλυση προβλημάτων, εστιάζει στο ΠΑΡΟΝ και στο ΜΕΛΛΟΝ!\nΟ πρώτος που χρησιμοποίησε τον τρόπο σκέψης “Coaching” ήταν ο Σωκράτης φυσικά όχι ως Coaching αλλά ως ανακάλυψη του εαυτού.\nΗ πιο σημαντική όψη της γνώσης για τον Σωκράτη είναι η «μαιευτική».\nΟ Σωκράτης δίδασκε ότι για να ανακαλύψει κάποιος την αντικειμενική αλήθεια χρειάζεται πρώτα να γνωρίσει την δική του αλήθεια. Αυτή την αλήθεια μπορεί κάποιος να την γνωρίσει όταν κοιτάξει προς τα μέσα, στον δικό του εσωτερικό κόσμο. Μέσω των κατάλληλων ερωτήσεων και της κατάλληλης διαδικασίας θα καταφέρει να αποκτήσει επίγνωση σταδιακά των θέσεών του να αφήσει στην άκρη ότι δεν είναι χρήσιμο και να καταλήξει στη γενική αλήθεια.\nΟ άνθρωπος γνωρίζει την αλήθεια.\nΗ Μαιευτική του Σωκράτη είχε ως στόχο να προκαλέσει τη σκέψη του ατόμου, να ξεφύγει από περιοριστικές πεποιθήσεις και προκαταλήψεις.\nΣε μια Coaching διαδικασία δεν υπάρχουν έτοιμες λύσεις και αυθεντίες.\nΣκέφτομαι, προκαλώ την σκέψη μου και βρίσκω την δική μου αλήθεια.\nΔεν είναι τυχαίο ότι οι πιο επιτυχημένοι άνθρωποι στον κόσμο συνεργάζονται με ένα Life Coach!\nΗ διαδικασία Life Coaching έχει πραγματικά εξαιρετικά αποτελέσματα!!!\nΑποκτάς την επιλογή σε συνεργασία με τον προσωπικό σου Life Coach να σχεδιάσεις την ζωή που ονειρεύεσαι! Το όραμα, το πάθος σου, οι επιμέρους στόχοι και η προσωπική σου δέσμευση σε οδηγούν στην πραγματική σου επιθυμία!\nΜια ολοκληρωμένη και ισορροπημένη ζωή σε όλους τους τομείς!\nΤο Life Coaching μπορεί να με βοηθήσει να:\nΒρεθώ πιο κοντά στην απάντηση της ερώτησης «τι θέλω από τη ζωή μου?»\nΑναγνωρίζω όλα μου τα συναισθήματα και να τα εκφράζω με θετικό τρόπο\nΑγαπήσω και να αποδεχτώ τον εαυτό μου όπως είναι\nΞεφύγω από περιοριστικές πεποιθήσεις\nΑποκτήσω όραμα, σκοπό και στόχους\nΈχω ισορροπία σε όλους τους τομείς της ζωής μου\nΑνακαλύψω τα δυνατά και τα αδύνατα σημεία του εαυτού μου\nΘέτω στόχους και να τους πετυχαίνω\nΑναπτύξω νέες δεξιότητες\nΔιαχειρίζομαι καλύτερα τον χρόνο μου\nΤι είναι η Business Coaching διαδικασία στις εταιρίες και πως εφαρμόζεται;\nΗ Business Coaching διαδικασία σήμερα εφαρμόζεται όλο και περισσότερο στις επιχειρήσεις σε όλο τον κόσμο.\nΗ διαδικασία Business Coaching προκαλεί την σκέψη και επιτρέπει σε στελέχη, επιχειρηματίες και ελεύθερους επαγγελματίες να αναγνωρίσουν και να απελευθερώσουν το πλήρες δυναμικό τους μέσω μιας δημιουργικής σχέσης. Η Coaching συνεργασία εμπνέει τον πελάτη να μεγιστοποιήσει τις επαγγελματικές του δυνατότητες εφαρμόζοντας αποτελεσματικούς τρόπους επιχειρηματικής ανάπτυξης.\nΔιερεύνηση αναγκών και στόχων σε συνεργασία με την επιχείρηση\nΣτην συνέχεια ο Business Coach ακολουθεί συγκεκριμένη διαδικασία Coaching και οργανώνει ένα πλάνο με τους στόχους που έχουν προκύψει από τη διερεύνηση αναγκών.\nΤο πλάνο αυτό είναι μοναδικό και τηρείται με ένα συγκεκριμένο χρονοδιάγραμμα.\nΠριν ξεκινήσει η διαδικασία Business Coaching γίνεται μια τελική συζήτηση του Coach και της επιχείρησης για την συμφωνία των στόχων και του χρονοδιαγράμματος.\nΗ διαδικασία Business Coaching γίνεται μια φορά την εβδομάδα κάθε συνεδρία διαρκεί 90 λεπτά, είτε δια ζώσης είτε μέσω της πλατφόρμας zoom.us\nΗ επιχείρηση δεσμεύεται να αναλάβει δράση προς την αλλαγή και ο Business Coach δεσμεύεται για την τήρηση της σωστής διαδικασίας Coaching σύμφωνα με τον κώδικα δεοντολογίας, τις βασικές δεξιότητες και την ομαλή λειτουργία της Coaching σχέσης.\nΠοια είναι τα οφέλη της διαδικασία Business Coaching\nΔιερεύνηση αναγκών, οριοθέτηση και επίτευξη στόχων\nΔιαχείριση αλλαγών, διαχείριση χρόνου για αύξηση της απόδοσης της επιχείρησης.\nΑποτελεσματική επικοινωνία, συνεργασία και ομαδικότητα μεταξύ των ατόμων μιας ομάδας με στόχο την καλύτερη και αποδοτικότερη λειτουργία.\nΑύξηση της απόδοσης των εργαζομένων φτάνοντας στον ανώτερο δυναμικό τους\nΙκανοποιημένοι εργαζόμενοι με καλύτερες αποδόσεις και ισορροπία προσωπική και επαγγελματική\nΑντιμετώπιση του εργασιακού άγχους και ελαχιστοποίηση κρουσμάτων εργασιακού εκφοβισμού\nΥιοθέτηση κουλτούρας Coaching με αποτέλεσμα την άμεση επίλυση θεμάτων ή συγκρούσεων ανάμεσα στα μέλη της ομάδας ή των εργαζομένων προς την διοίκηση κερδίζοντας χρόνο και χρήμα.\nΗ διαδικασία Business Coaching λειτουργεί συμπληρωματικά με ενδοεπιχειρησιακά workshops, συμβουλευτική διαδικασία Life & Team Coaching συνεδρίες με στελέχη όπου κρίνεται απαραίτητο για την επιτυχία της διαδικασίας.


Χειμερινό ηλιοστάσιο: Η μέρα που οι ευχές πραγματοποιούνται, Έντεχνη δράση, Palaio Faliro, 20 December 2020\nDec 20, 2020 - Dec 20, 2020\nTime Sun Dec 20 2020 at 05:00 pm\nΈντεχνη δράση, Ακαμαντος 30, 11851 Athens, Greece, Palaio Faliro, Greece\nΤι είναι Χειμερινό Ηλιοστάσιο\nΤο ηλιοστάσιο, είναι η στιγμή που η Γη, και πιο συγκεκριμένα ο άξονας της βρίσκεται στραμμένος πιο κοντά ή πιο μακριά από τον Ήλιο, κατά την ετήσια τροχιά του πλανήτη μας γύρω από αυτόν που διαρκεί περίπου 365 μέρες. Πολλές αρχαίες παραδόσεις θεωρούν ότι η περίοδος αυτή είναι η πλέον κατάλληλη για να γίνει ένα καινούργιο ξεκίνημα.\nΝα βιώσουμε με τελετουργικό τρόπο τη γιορτή για το Χειμερινό ηλιοστάσιο. Να συναντηθούμε δημιουργικά με άλλους με παρόμοιες αναζητήσεις. Να μάθουμε πως να ξεπερνάμε τη μονοτονία της καθημερινότητας, τις δυσκολίες και το άγχος αναζητώντας βοήθεια από ανώτερες δυνάμεις.\nθα γνωρίσουμε τον Ιερό χώρο που είναι μια από τις αρχές της σαμάνικης φιλοσοφίας. Τον χρησιμοποιούμε σε όλες τις διαδικασίες της ζωή μας που χρειαζόμαστε βοήθεια.\nΘα κάνουμε ένα despacho (ντεσπάτσο) μια προσφορά από την καρδιά μας στη γη για όλη την ευγνωμοσύνη για όλα τα καλά που έχουμε. Θα κάνουμε μια τελετή φωτιάς για να απελευθερώσουμε όλα αυτά που θέλουμε να αφήσουμε και να δεχτούμε αυτά που θέλουμε.\nΤι είναι το despacho (ντεσπάτσο)\nΑπό τα αρχαία χρόνια μέχρι και σήμερα, οι Λαϊκά ( σοφοί της γενεαλογίας Q’ero του Περού) χρησιμοποιούν την τελετή despacho (ντεσπάτσο) ως έκφραση ευγνωμοσύνης και για πολλές άλλες καταστάσεις π.χ. γεννήσεων, γάμων, ευημερία στην εργασία τους, όπως και για να θεραπεύσουν σωματικές και συναισθηματικές δυσκολίες κ.α.\nΤα Despacho είναι ζωντανές προσευχές που δημιουργούνται τελετουργικά, φέρνοντας την πρόθεση μας και το όραμα μας σε ισορροπία.\nΜε despacho εργαζόμαστε στο επίπεδο της ψυχής – το επίπεδο του ιερού, του μυθικού και του ενεργειακού. Έτσι οι προσευχές των συμμετεχόντων μεταδίδονται σε συμβολικά στοιχεία(σπόρους, ζαχαρωτά, βότανα) και προστίθενται στο despacho, όπου το despacho γίνεται μια ζωντανή προσευχή, που φέρνει ενεργειακές αλλαγές. Μόλις ολοκληρωθεί, το despacho μπορούμε να το θάψουμε (για αργά, σταθερά αποτελέσματα), ή να το κάψουμε (για ταχύτερη μεταμόρφωση) ή να το αφήσουμε σε τρεχούμενα νερά, μεταφέροντας έτσι τα δώρα στο Πνεύμα.\nΜέσα από βιωματικές ασκήσεις και τελετουργικά, θα ανακαλύψουμε κρυμμένες δυνάμεις και επιθυμίες. Θα βιώσουμε τελετουργικά επανασύνδεσης με τη γη, τον ουρανό και τα τέσσερα στοιχεία. Θα δούμε ποιο από τα τέσσερα στοιχεία χρειάζεται η ψυχή για να ισορροπήσει μέσα της το φως και το σκοτάδι.\nΓια να συμμετέχετε δεν χρειάζεται προηγούμενη γνώση σε κανέναν τομέα. Το σεμινάριο απευθύνεται σε ενήλικες όλων των ηλικιών που έχουν όρεξη να εστιάσουν στον εσωτερικό τους κόσμο και να εξελιχθούν. Έχουν ανάγκη μια σύνδεση με τους άλλους και με κάτι μεγαλύτερο που είναι η ίδια η ζωή.\nΣας περιμένουμε όλους σε αυτή τη μοναδική εμπειρία\nΣίγουρα θα νιώθετε πιο χαλαρά αν φοράτε άνετα ρούχα. “>Στο διάλειμμα θα μπορέσετε να απολαύσετε καφέ ή τσάι και βουτήματα!\nTickets for Χειμερινό ηλιοστάσιο: Η μέρα που οι ευχές πραγματοποιούνται can be booked here.\nAbout The Host: Προσωπική ανάπτυξη, πνευματικότητα και δημιουργία\nWebsite Link: art-therapy.center\nNearby Hotels Έντεχνη δράση, Ακαμαντος 30, 11851 Athens, Greece, Palaio Faliro, Greece\nSun Dec 20 2020 at 05:00 pm\nΔιαχείρηση (απο)χωρισμού,απώλειας & πένθους(Διαδυκτιακό)\nRoad Trip | Σεμινάριο Φωτοιγραφίας\nΔιαδικτυακή Ομάδα Στήριξης Ασθενών\nTV Studies 101\nThree months K9 SAR dog training Athens - Greece\nΧριστουγεννιάτικο bazaar-Αδεσποτα Εξαρχεια\n8x8 ή 5x5 στο ΟΑΚΑ.Οχι απαραίτητα live.\nThe Scorpion Kings Live At Sun Arena 2020\nΣπούδασε Ανασυνδυασμένη Συμβουλευτική και ψυχοθεραπεία


Μισανθρωπία… | Unblock\nΑρχική Πολιτική Μισανθρωπία…\nΔημοσιεύτηκε από Κατερίνα Μενεγάτουστις 08 Μαρτίου, 2016 σε: Πολιτική, ΠροτεινόμεναΧωρίς σχόλια\nΤεράστιος κίνδυνος για τον προϋπολογισμό των χωρών κατά το ΔΝΤ είναι η αύξηση του προσδόκιμου ζωής κατά τρία χρόνια τα επόμενα χρόνια.\nΑυτό, σύμφωνα με το διεθνές Ταμείο θα έχει δραματικό αντίκτυπο στους προϋπολογισμούς των κρατών τις επόμενες δεκαετίες.\nΓιαυτό, κάλεσε τις κυβερνήσεις να επιδιώξουν πολιτικές που θα εξασφαλίζουν τη βιωσιμότητα των συνταξιοδοτικών συστημάτων.\n«Η πρώτη αλλαγή είναι η μεταρρύθμιση των δικαιωμάτων. Ξεκινήστε με την υγειονομική περίθαλψη, που είναι η μερίδα του λέοντος στις αυξήσεις των δαπανών που σχετίζονται με την ηλικία», εισηγήθηκε.\nΓια ποια αύξηση δαπανών στην παροχή υγειονομικής περίθαλψης μιλάει, όταν εξακολουθούν να μειώνονται οι μισθοί, να αυξάνονται τα ποσοστά εργαζομένων με ανασφάλιστη εργασία και η ανεργία να φθάνει σε δυσθεώρητα επίπεδα;\nΑπό πού θα προκύψουν να πληρώνονται οι αυξήσεις δαπανών στον ευαίσθητο τομέα της υγειονομικής περίθαλψης;\nΌπως ανέφερε, ο παγκόσμιος πληθυσμός των 7,5 δισ. θα αυξηθεί σε 10 δισ. τα επόμενα 40 χρόνια, παρόλα αυτά όμως, οι περισσότερες ανεπτυγμένες οικονομίες θα βιώσουν μία «βαρυσήμαντη μετάβαση» προς τη γήρανση και τη συρρίκνωση του πληθυσμού, με συνέπεια την επιβράδυνση της οικονομικής ανάπτυξης.\nMε τις ακραίες νεοφιλελεύθερες πολιτικές του το ΔΝΤ δεν οδήγησε τις χώρες που επιβλέπει σε αλματώδη αύξηση της ανεργίας, αύξηση των κερδών των ελίτ εις βάρος των λαϊκών στρωμάτων, εκτεταμένη φοροδιαφυγή του κεφαλαίου;\nΠώς να μην υπάρχει γήρανση του παγκόσμιου πληθυσμού, όταν λόγω της οικονομικής ασφυξίας που έχει επιβάλει, οι νέοι άνθρωποι δεν μπορούν να δημιουργήσουν οικογένεια;\nΑυτό, βέβαια, δεν το λαμβάνει καθόλου υπόψη του, ούτε οι νεοφιλελεύθερες κυβερνήσεις που έχουν αγαστή συνεργασία μαζί του.\nΓια να μην επιβραδυνθεί η οικονομική ανάπτυξη από τη γήρανση και τη συρρίκνωση του πληθυσμού προτείνει την προοπτική αύξησης των ορίων ηλικίας συνταξιοδότησης.\n«Αυτό θα μπορούσε να ενισχύσει το συνταξιοδοτικό σύστημα και να επεκτείνει την παραγωγική ζωή των ατόμων», τονίζει.\nΔουλειά μέχρι τα βαθιά γεράματα, ανεξάρτητα εάν το προχωρημένο της ηλικίας βοηθάει στην απόδοση στην εργασία.\nΚοινωνίες γερόντων που θα εργάζονται μέχρι το θάνατο για να βγουν τα νούμερα που επιδιώκει το ΔΝΤ και εξυπηρετούν τα πολιτικοοικονομικά συμφέροντα της παγκόσμιας ελίτ που εκπροσωπεί.\nΕπίσης, προτείνει στις κυβερνήσεις να μεταρρυθμίσουν τα φορολογικά τους συστήματα για να διατηρήσουν βιώσιμο το συνταξιοδοτικό.\n«Αυτό σημαίνει διεύρυνση του φόρου προστιθέμενης αξίας, βελτίωση της φορολογίας των πολυεθνικών, ενίσχυση της φορολογικής συμμόρφωσης, ώστε να βεβαιώσετε ότι όλοι πληρώνουν το μερίδιο που τους αναλογεί».\nΈχει και πρόβλεψη για τις γυναίκες… Η ενθάρρυνση της συμμετοχής τους στο εργατικό δυναμικό μπορεί να ανεβάσει το ΑΕΠ κατά 5% στις ΗΠΑ. Αυτοί οι αριθμοί είναι μεγαλύτεροι σε άλλες χώρες διατείνεται.\nΤο ακόμα πιο σκληρό πρόσωπο του νεοφιλελευθερισμού είναι έτοιμο για δράση… Οι λαοί θα το αποδεχτούν;\nΤα ελληνικά τρίκυκλα οχήματα (φωτο)


some photos, some ideas, some links, just a blog...: Μπίρι μπίρι\nΤην Δευτέρα, για ακόμη μια φορά κατέβηκα για μερικές ώρες στην Αθήνα. Το πρόγραμμα έλεγε όχι άγχος για σήμερα! Χαλαρά, αλλά θεσσαλονικιώτικα, και για ακριβώς αυτό το λόγο έπρεπε να τιμωρηθώ. Ένα ταξίδι στην Αθήνα για μένα συνήθως σημαίνει 2 απολαύσεις (οι άλλες εκμηδενίζονται λόγο άγχους). Η πρώτη απόλαυση είναι το υπέροχο μπισκοτάκι που προσφέρει η Aegean και η δεύτερη το ότι έρχονται αγχωμένοι συνεργάτες να με παραλάβουν από το αεροδρόμιο και να με ξαναφέρουν πίσω αφού τελειώσω με τις δουλειές μου. Με λίγα λόγια, κυριλέ, άνετα και να τρώω το μπισκοτάκι μου!\nΑυτή την φορά, δεν έγινε τίποτα από τα 2! Το μπισκοτάκι ξέχασε να μου το δώσει η αεροσυνοδός και κανείς δεν μπορούσε να έρθει να με παραλάβει. Με λίγα λόγια, σκατά! Η μέρα ξεκινούσε ανάποδα. Για το μπισκοτάκι δεν ανησύχησα και πολύ λέγοντας μέσα μου πως θα πάρω ένα στην επιστροφή για Θεσσαλονίκη. Σας το είπα; Δεν σας το είπα. Σκοτώνω για αυτό το μπισκοτάκι της Aegean.\nΑποχαιρετιστήκαμε λοιπόν με το ευγενικό, πλην όμως ξεχασιάρικο πλήρωμα του αεροσκάφους και βγήκα προς αναζήτηση ΤΑΧΙ. Η ουρά ευτυχώς, μίκραινε με ταχύτατους ρυθμούς οπότε βρέθηκα αντιμέτωπος με την μιζέρια πολύ πολύ σύντομα. Πάω να μπω στο ΤΑΧΙ και μου λέει ο οδηγός:\n- Τις τιμές τις είδες;\n- Είναι fix, που πας;\n- 25 ευρώ είναι μαζί με τα διόδια.\n- ΟΚ. Για να το λες… όσα και να είναι στα έξοδα θα περάσουν και δεν έχω πρόβλημα.\nΞεκινάμε λοιπόν και μου αρχίζει με τα κλασσικά, Από πού είμαι, με τι ασχολούμαι στην ζωή μου και τι ωραία που είναι στην Θεσσαλονίκη και πόσο όμορφα πέρασε όταν ήταν φαντάρος (μα καλά; Όλοι οι Αθηναίοι 60άρηδες στην Θεσσαλονίκη έκαναν φαντάροι;). Όλα ωραία και καλά, μέχρι που άρχισε το μπίρι μπίρι. Όχι που θα το γλίτωνα...\n- Δεν βγαίνουμε παλικάρι μου.\n- Δεν βγαίνουμε, δεν φτάνουν τα λεφτά. Έχουμε πολλά έξοδα, ξέρεις πόσα θέλω για να κάνω service το αυτοκίνητο; Πολλά. Και στην Θεσσαλονίκη είναι ακριβές οι άδειες για ΤΑΧΙ, δεν είναι να δουλέψει νέος σήμερα στο ΤΑΧΙ. μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι μπίρι….\nΞαφνικά, βλέπει μια Mercedes του 1821, του ανεβαίνει το αίμα στο κεφάλι και αρχίζει πάλι:\n- Να εκεί, την βλέπεις την Mercedes;\n- Την βλέπω!\n- Τέτοια είχα! Με υποχρέωσαν να την αλλάξω. Ξέρεις πόσα λεφτά έδωσα για την καινούργια; 55.000 ευρώ. Αυτά τα λεφτά, εγώ τα ήθελα για τα γεράματα μου. Σε 3 χρόνια στην σύνταξη θα βγω. Πάνε αυτά τα λεφτά.\n- Μάλιστα, και αφού αυτά τα λεφτά τα θέλατε για τα γεράματα σας, γιατί αγοράσατε την Mercedes θηρίο ξανά; Γιατί δεν αγοράσατε κάτι φτηνότερο; Γιατί πάλι Mercedes;\n- Εεεεε, αγόρι μου αν μάθεις σε ένα αυτοκίνητο, δεν μπορείς σε άλλο!!!\nΦυσικά το μπίρι μπίρι μπίρι δεν σταμάτησε μέχρι να φτάσουμε τελικά στον προορισμό μας. Φτάνουμε και του ζητάω απόδειξη για να την περάσω στα έξοδα μου.\n- Μια απόδειξη παρακαλώ για να την περάσω στα έξοδα μου.\n- Ευχαρίστως παλικάρι μου. Μαζί με τα διόδια είναι 28 ευρώ.\n- Συγνώμη, εσείς, μου είπατε πως μαζί με τα διόδια η τιμή είναι fix στα 25 ευρώ. τώρα πως έγιναν 28;\n- Ε, αν θέλεις τα βάζουμε!!!\nΦυσικά και ΔΕΝ του τα έβαλα. Τα μίζερα τα μπίρι μπίρι και τις πουστιές δεν τις γουστάρω καθόλου, πόσο μάλλον από άνθρωπο που δεν έχει πρόβλημα να πληρώσει 55.000 ευρώ για ένα αυτοκίνητο που θα κρατήσει 3 χρόνια καταφέρνοντας το, αυξάνοντας αυθαίρετα τις ταρίφες. Και όλα αυτά στις 8:30 το πρωί. Έλεος; Χάθηκε να πετύχω το ΤΑΧΙ του Gelial;\nΕπιστρέφοντας για Θεσσαλονίκη η Aegean αντί για μπισκοτάκι μοίρασε κρουασανάκι, με λίγα λόγια, την πάτησα. Έχει κανείς καμιά άκρη ρε παιδιά για αυτά τα μπισκοτάκια; Πληρώνω όσο όσο!!!\nposted by snikolas @ 12:53 AM\nAt 9/13/2006 2:22 AM, Provato said…\nκοίτα να δεις... και το πόσα μπισκοτάκια Aegean έχω πετάξει στην ζωή μου δεν λέγεται... πο πο! Νιώθω τύψεις...\nAt 9/13/2006 2:32 AM, Stavros said…\nna mantepsw oti exeis prospa8hsei na epikoinwnhseis me aegean gia na ma8eis apo pou ta promh8euontai..\nkai otan pairneis to mpiskotaki, den leei sto sakoulaki poios einai o promh8euths/paragwgos ktl? den pas se auton kateu8eian?\nstandard 8a uparxei akrh..\nAt 9/13/2006 9:37 AM, Attalanti said…\nΚαλωσήλθατε στην πρωτεύουσα της χώρας... Την αρχαιότερη πόλη του κόσμου... Εδώ, που γεννήθηκε ο πολιτισμός... Εδώ, που μια βόλτα στην πόλη κάποιες φορές μπορεί να σε φέρει στα πρόθυρα φόνου. Κουράγιο, τα διόδια της Αθήνας θα μπορούσαν να είναι τελωνείο για διαφορετική χώρα! Καλημέρες!\nAt 9/13/2006 9:40 AM, spanish dvd said…\nΤα μπισκοτάκια της Aegean δε ξέρω απο που τα προμηθεύονται , made in the EU, γράφει. Αλλά νικόλα μπορώ να σου πω ότι έχουν ίδια γεύση με τα μπισκότα της Αλλατίνη νομίζω, τα gient soft cookies. υπάρχουν σε όλα τα σουπερ μαρκετ, και μάλιστα με διάφορες γευσεις, διαλέγεις και παίρνεις\nΑντε καλη τύχη.\nAt 9/13/2006 10:31 AM, gogo said…\nkala se lipithika... kai kai peinasmenos kai darmenos...\natimi paliofara oi taxidrivers edw stin athina, ase kai exw dwsei ta mallia tis kefalis mou (kai einai polla)\nAt 9/13/2006 10:37 AM, Darthiir the Abban said…\nΚρουασανάκι και λογοδιάροια λοιπόν...\nΜάλλον σε καταλάβαν οι συνεργάτες σου :p\nAt 9/13/2006 11:34 AM, jojo said…\nτο χειρότερό μου είναι να πέσω σε ταξιτζή με λογοδιάροια!\nαντί να κοιτάει το τιμόνι του και γω να χαζεύω έξω απο το παράθυρό μου, χαμένη στις σκέψεις μου ως συνήθως,\nπρέπει να κάνω κουβεντούλα για τον πόνο του ταρίφα.... απαπαπαπα!\nάσε που οι περισσότεροι, το γυρίζουν στο καμάκι (στις γυναίκες) και όχι στην γκρίνια για τα οικονομικά τους!\nκαλά βρε, τέτοια λατρεία για τα μπισκοτάκια της aegean???\nεμένα πάλι σαν τα soft king της αλλατίνη μου μοιάζαν πάντα και έτσι δεν τα θεωρούσα τόσο σπάνια...\nδοκίμασέ τα, μπορεί να βρεις μια προσωρινή παρηγοριά! ;)\nAt 9/13/2006 12:18 PM, loukoumaki said…\nela re delfinopaido tosi talaiporia??? tsts ti anthropoi ekei kato... tsts\nloipon ta mpiskota einai ta idia me ta soft king tis allatini (karatsekarismeno) kai panta uparxoun sto ntoulapi mou :) den exo mono marmite (i opos to lete ekei sto elbetia), xexe\nAt 9/13/2006 12:51 PM, evelina_z13 said…\n"Σκοτώνω για αυτό το μπισκοτάκι της Aegean.\nΉμαρτον!Καλέ ξεκόλλα,λέμε!Θα σου φτιάξω εγώ τα μπισκοτάκια της γιαγιάς μου και θα δείς μετά για ποιό θα σκοτώνεις!Άσε που θα με πάρει πρέφα η Aegean και θα θέλει τα αποκλειστικά...;ppppppp\nAt 9/13/2006 1:48 PM, archive said…\nΣυμπερασμα:Δεν ξαναπαω στην Αθηνα!\n(τα εβαλες στο παταρι τα βατραχοπεδιλα?)\nAt 9/13/2006 2:18 PM, Marina said…\nΜα να προτιμάς μιά αερογραμμή για το μπισκοτάκι..απίστευτο.\nΤα ταξί στην Αθήνα είναι τα ίδια με τη Θεσσ. Το καλοκαίρι που πήρα ένα στη Θεσσ για να με πάει στο ξενοδοχείο μου (Σέιχ Σού) μου έφαγε τ' αυτιά ο ταξιτζής για τον Δήμαρχο...έλεος, όλο βρισίδι και κάθε τόσο άφηνε το τιμόνι και φασκέλωνε το άπειρο..\nΧμμ! Για τις τιμές, είναι τσουχτερές δεν λέω!\nAt 9/13/2006 2:33 PM, snikolas said…\nlaughing_sheep, και πολύ καλά κάνεις και νοιώθεις τύψεις! Να μου τα κρατάς άλλη φορά.\nStavro, δεν γράφει ποιος είναι ο παραγωγός.\nAttalanti, lol, δεν το σκέφτηκα ποτέ έτσι το διόδιο!!! :)\nSpanish, πάω να πάρω.\nGogo, ε όχι και δαρμένος!!! :)\nJojo, τελικά όλοι μου λένε για τα ίδια μπισκοτάκια. Οπότε… μάλλον έχετε δίκιο και ήρθε η ώρα να “σηκώσω” όλα τα ράφια από τα super markets.\nLoukoumaki, ε μίλα βρε παιδί μου. Αν ξαναέρθω σπίτι σου και δεν μου προσφέρεις μπισκότο… θα σε τσακίσω. (και μετά θα φάω και τα μπισκότα σου)\nEvelina_z13, αν δεν τα δοκιμάσεις… δεν ξέρεις τι χάνεις.\nArchive, δεν είναι ακριβώς στο χέρι μου το αν θα ξανάπαω η όχι στην Αθήνα. Όχι… τα βατραχοπέδιλα δεν μπαίνουν ποτέ στο πατάρι. Είναι ετοιμοπόλεμα όλο το χρόνο.\nMarina, α ναι… εδώ φασκελώνουμε το άπειρο συχνά πυκνά! :)\nAt 9/13/2006 2:46 PM, €lisavet said…\nΟι ταξιτζήδες είναι διαφορετική κατηγορία ανθρώπων από μόνοι τους.\nΆλλη φιλοσοφία! Δε με ενοχλεί όταν αρχίζουν να λένε ιστορίες, τόσα έχουν δει τα μάτια τους και συνήθως το διασκεδάζω, όμως το μόνο σίγουρο είναι ότι...I hate biribiri!\nΏστε σκοτώνεις για το μπισκοτάκι της Aegean...\nΦαντάζεσαι εκεί που ξετυλίγεις το χαρτί για να γευτείς την πρώτη μπουκιά απ'το θεσπέσιο μπισκοτάκι, να στο αρπάξει το γλυκύτατο, μελιστάλαχτο κοριτσάκι του διπλανού καθίσματος;! τι κάνεις τότε; :P\nAt 9/13/2006 2:59 PM, Trilian said…\nΚαι πάνω που θα έλεγα και εγω ζήτω το ταξί του Gelial αλλά με πρόλαβες! Καλά του έκανες πάντως άκου άμα συνηθίσεις σε ένα αμάξι… εγώ ξέρω ότι όποιος δεν έχει δεν δίνει! Όσο για το μπισκοτάκι έχεις απόλυτο δίκιο αγαπητέ, που να δοκιμάσεις και το γλυκό που δίνουν στην Lufthansa… ΚΟΛΑΣΗ! (ένα παραδοσιακό γερμανικό σαν χαλβάς Φαρσάλων αλλά 100 φορές πιο νόστιμο!)\nAt 9/13/2006 6:35 PM, alienlover said…\nΠοποπο, μια καλή κουβέντα για την Αθήνα δεν είπες !!!! Δε φταίνε οι ταξιτζήδες για το μπίρι-μπίρι. Εσύ φταις που δεν έχεις μουσική στα αυτιά σου (απο κινητο με ραδιόφωνο-σχεδόν όλα έχουν- μέχρι mp3 player). Οι ταξιτζήδες είναι η ελληνική κίτρινη φυλή.-\nAt 9/13/2006 6:47 PM, Psipsinel said…\nre kollima me ena piskoto. :) den to exo dokimasi fisika den mporo na milo.\noso gia ton taxitzi......tipota den exo na po\nAt 9/13/2006 9:42 PM, toolman said…\ndoksa kai timi stous ellines tarifes!\ni kitrini fylh panta vriskei tropo na mas diaskedasei!\nAt 9/14/2006 12:02 AM, Bobolito said…\nse katalabainw.. oses fores petaw me Aegean anypomonw gia to cookie episiw to zitaw kai apo filoys moy poy kserw oti tha petaksoyn me Aegean. kai gw tin patisa sto teleftaio taksidi kai moy edwsan kroyasanaki...\nAt 9/14/2006 12:41 AM, Johny said…\nΛοιπόν , για τα μπισκότα υπάρχει λύση.\nΑκου λοιπόν.... θα βρεις μια πολυυυυ πλούσια γυναίκα , θα την παντρευτείς και μετά θα της ζητήσεις να αγοράσει την Aegean. Ε, του κεράτα.... όλο και κάποια μπισκοτάκια θα έχουν περισσέψει....\nAt 9/14/2006 1:00 AM, snikolas said…\nElisavet, ε αν είναι έτσι γλυκύτατο και μελιστάλαχτο τότε τρώω εκείνο!!! :)\nTrilian, ρε συ… εμένα με κορόιδεψαν στην Lufthansa και μου έδωσαν ένα χαζό σάντουιτς που δεν τρωγότανε με τίποτα.\nAlienlover, πλάκα πλάκα… κακός δεν πήρα τα ακουστικά από το κινητό μου.\nPsipsinel, εμπιστέψου με. Είναι απλά super wow το μπισκοτάκι.\nToolman, η κίτρινη φυλή προσωπικά έχει πάψει εδώ και καιρό να με διασκεδάζει. Με κουράζει απίστευτα.\nBobolito, μαζί με την trilian είμαστε 3 που το γουστάρουμε τρελά το μπισκοτάκι αυτό. Λες να είναι και άλλοι πολλοί εκεί έξω; Να κάνουμε fun club;\nJohny, ήταν τόσο απλό; Ποπο… ευχαριστώ! :))))))\nAt 9/14/2006 1:05 AM, KV said…\nπετάω με Aegean στις 19, λες να ζητήσω ένα ακόμα;;; Γιατί τώρα ΑΠΟΚΛΕΙΕΤΑΙ να μην τα δοκιμάσω!\nAt 9/14/2006 1:18 PM, gelial said…\nκαλά να πάθεις, που ήρθες αθήνα και δεν πήρες ένα τηλέφωνο. θα έπαιρνα το μπαγλαμαά μου και θα ερχόμασταν να σε πάρουμε από το αεροπόρτο. σε συγχωρώ μόνο και μόνο επειδή ήρθες αυθημερόν. :)\nAt 9/14/2006 4:30 PM, Allitnil said…\nΜε έχεις προβληματίσει με αυτό το μπισκοτάκι δεν θυμάμαι αν έχω δοκιμάσει... Όσο για την Αθήνα τι να σε πω και εγώ που από δω δεν είμαι και λέω ότι μου αρέσει....!\nAt 9/17/2006 7:35 PM, Stavros said…\nΣτην Αθήνα εμένα μου είχε κάνει πολύ εντύπωση το ότι σε μεγάλες πινακίδες στο λιμάνι λέει οτι με ταξί "η διαδροομή Λιμάνι-ΚΤΕΛ έχει εκτιμόμενη αξία 25 ευρώ" (πχ) και το εκτιμόμενη αξία έγινε fixed ταρίφα..\nΜήπως εγώ δεν το συνέλαβα σωστά;\nΜπορεί να μην λέει εκτιμόμενη αξία, αλλά λέει κάτι με ίδιο νόημα..\nAt 9/17/2006 8:50 PM, m@ri@ said…\nκάτσε για να καταλάβω γιατί είμαι ακόμα στη nirvana των προσφατων διακοπών..\nΛατρεύεις τα μπισκοτάκια της Aegean(κι όχι αδίκως)\nΣιχαίνεσαι το μουρμουρητό στους ταρίφες(κι όχι αδίκως)\nΣιχαίνεσαι την Αθήνα(αδίκως),γι'αυτό κι όλα αυτά τα παθαίνεις (δικαίως)\nκαλό -χαλαρό- χειμώνα,by the way\nAt 9/19/2006 11:32 PM, justelene said…\nMe to biskotaki exw kai egw kollhma kai einai soft kings to portokali kouti (oxi me portokali,alla me karamela)..Twra,oson afora ton tarhfa as'ta na pane..\nAt 9/20/2006 11:51 AM, Trilian said…\nτι έγινε που χάθηκες; σου έφαγε κανείς το μπισκοτάκι σε άλλο ταξίδι και σε πήγαν μέσα για ανθρωποκτονία;\nAt 9/21/2006 2:21 PM, Βασιλική said…\nAt 9/24/2006 11:14 AM, snikolas said…\nKv, και πολύ καλά θα κάνεις να τα δοκιμάσεις.\nGelial, έλα ρε γκρίνια… αφού ξέρεις πως αν ήταν να κάτσω περισσότερο θα έπαιρνα τηλέφωνο.\nAllintil, αν το είχες δοκιμάσει θα σου είχε αρέσει σίγουρα.\nStavro, ούτε που πρόσεξα τι λέει η πινακίδα. Στην τελική… δεν πληρώνω εγώ!\nM@ri@, η Αθήνα, έχει πολλούς λόγους να με κρατάει αλλά και να με διώχνει μακριά της. Μια σχέση μίσους και πάθους ένα πράγμα! :)\nJustelene, μετά από τα comments που έλεγαν πως είναι το μπισκοτάκι της Αλλατίνι, πήγα super market, και αγόρασα ότι βρήκα. Μάντεψε τι δεν βρήκα! Μα φυσικά δεν βρήκα αυτά με την γεύση καραμέλα!!! Τα άλλα πάντως δεν με ενθουσίασαν.\nTrilian, χάθηκα γιατί τρέχω σαν τον παλαβό με τις δουλειές μου. Ο Βέγγος πάει σε slow motion σε σχέση με μένα! :)\nΒασιλική, ναι ναι… ευχαρίστως θα πάρω. Μπισκοτάκι άσε κάτι παραπάνω! :)\nAt 9/25/2006 4:47 AM, Anonymous said…\nΝα κάνεις αεροπειρατεία, να ψάξεις που τα έχουν και να τα πάρεις όοοοοοοοολα!! Ιδιοφυές, ε;\nΉ, αν θες, όταν επιστρέφεις να τους τηλεφωνήσουμε για βόμβα να ξαναγυρίσουν στο αεροδρόμιο - αν το κάνουμε καμιά δεκαριά φορές, απ' τις 10 - ο θεός να τις κάνει - πτήσεις, δε θα μαζέψεις 7-8 μπισκοτάκια;\nΕπίσης μπορείς να κάνεις σχέση με μια αεροσυνοδό της εταιρίας!\n(μ' ευγνωμονείς τώρα, ε; :-D)\nAt 9/25/2006 2:02 PM, justelene said…\nΤα άλλα δε λένε τίποτα,αλλά τα καραμέλα..Αχ!Με βλέπω να κάνω μια στάση στο σούπερ μάρκετ πριν πάω φροντιστήριο..Ξαναψάξε..\nAt 9/26/2006 11:04 PM, snikolas said…\nΑνώνυμε, χωρίς εσένα δεν ξέρω πραγματικά τι θα έκανα! Ευχαριστώ. :)\nJustelene, φυσικά και θα ξαναψάξω.\nAt 10/05/2006 12:45 PM, Alkyoni said…\nαν το ήξερα συμπολίτη μου τόσες φορές που ανεβοκατέβηκα Αθήνα θα σου χα κρατήσει μπισκοτάκια που θα χες για πολλά χρόνια!\nΤρίτη που γύρισα από Αθήνα έκανα το λάθος να γυρίσω με Ολυμπιακές αερογραμμές και το "πλήρωσα" με 2ωρη καθυστέρηση.\nΑπό δω και πέρα Aegean και μπισκοτάκι για σένα.\nπολύ όμορφο το κείμενο και ναι κι εγώ αναρωτιέμαι,αν όλοι οι Αθηναίοι (λέμε τώρα όλοι οι Αθηναίοι) άντε ας το πω πιό σωστά,οι έλληνες που έτυχε να μένουν στην Αθήνα,έκαναν το στρατιωτικό τους εδώ!!!\n:) Καλό μεσημέρι\nAt 10/15/2006 7:08 PM, snikolas said…\nΤζίφος παιδιά! Δεν μπορώ να βρω τα μπισκότα αυτά με τίποτα. Μόνο ο Βασιλόπουλος κάτι πήγε να κάνει αλλά η πωλήτρια είπε πως φέρνουν ελάχιστα κομμάτια και εξαφανίζονται σε χρόνο dt. Με λίγα λόγια… την πάτησα!\nAt 10/29/2006 2:39 PM, Anonymous said…\nο μπαμπάς μου δουλεύει για την aegean και αυτή τη στιγμή που μιλάμε έχω 3 κούτες μπισκοτάκια στο σπίτι μου!!\n*ψιτ είναι soft kings!!εχει κ στο super market!!\nAt 11/10/2006 5:26 PM, snikolas said…\nMaggie, έχω φάει τον κόσμο… αλλά τα μπισκότα αυτά στην Θεσσαλονίκη δεν τα βρίσκω πουθενά!!! Μήπως να μου έλεγες πόσα θέλεις;


Κίτρινη προειδοποίηση - Στους 42 βαθμούς η θερμοκρασία - Αναλυτικά ο καιρός - Pafos Press\nΚίτρινη προειδοποίηση – Στους 42 βαθμούς η θερμοκρασία – Αναλυτικά ο καιρός\nΝέα προειδοποίηση για εξαιρετικά ψηλή θερμοκρασία, που θα φθάσει τους 42 βαθμούς Κελσίου στο εσωτερικό, εξέδωσε το Τμήμα Μετεωρολογίας για σήμερα, με το επίπεδο επικινδυνότητας να χαρακτηρίζεται «κίτρινο».\nΌπως αναφέρει το Τμήμα Μετεωρολογίας, η προειδοποίηση ισχύει από τις 1300 μέχρι τις 1700. Η μέγιστη θερμοκρασία αναμένεται να ανέλθει γύρω στους 42 βαθμούς Κελσίου στο εσωτερικό και γύρω στους 32 βαθμούς στα ψηλότερα ορεινά.\nΕίναι πιθανοί, προειδοποιεί το Τμήμα, κάποιοι κίνδυνοι υγείας μεταξύ των ευάλωτων ομάδων πληθυσμού όπως π.χ. ηλικιωμένοι και μικρά παιδιά.\nΣήμερα μετά τη διάλυση της τοπικής αραιής ομίχλης και χαμηλής νέφωσης, ο καιρός θα καταστεί κυρίως αίθριος. Οι άνεμοι θα πνέουν αρχικά θαλάσσιοι ασθενείς 3 Μποφόρ για να καταστούν σταδιακά νοτιοδυτικοί ως δυτικοί, και αργότερα τοπικά βορειοδυτικοί, ασθενείς μέχρι μέτριοι, 3 με 4 Μποφόρ και το απόγευμα στα νότια παράλια ισχυροί 5 Μποφόρ. Η θάλασσα θα είναι αρχικά στα ανατολικά και στα νότια παράλια ήρεμη μέχρι λίγο ταραγμένη και λίγο ταραγμένη στα υπόλοιπα παράλια, ενώ σταδιακά λίγο ταραγμένη θα καταστεί και στα νότια παράλια. Η θερμοκρασία θα ανέλθει γύρω στους 42 βαθμούς στο εσωτερικό, γύρω στους 37 στα βόρεια παράλια, γύρω στους 33 στα δυτικά παράλια, γύρω στους 35 στα υπόλοιπα παράλια και γύρω στους 32 βαθμούς στα ψηλότερα ορεινά.\nΑπόψε ο καιρός θα είναι αρχικά κυρίως αίθριος, ενώ αργότερα αναμένεται να σχηματιστούν τοπικά αραιή ομίχλη ή και ομίχλη καθώς και χαμηλή νέφωση κυρίως στα ανατολικά, στα νοτιοανατολικά και περιοχές του εσωτερικού. Οι άνεμοι θα πνέουν αρχικά νοτιοδυτικοί ως βορειοδυτικοί ασθενείς 3 και τοπικά μέχρι μέτριοι 3 με 4 Μποφόρ, για να καταστούν αργότερα βορειοδυτικοί ως βορειοανατολικοί και τοπικά μεταβλητοί ασθενείς 2 με 3 Μποφόρ. Η θάλασσα θα είναι στα δυτικά και τοπικά στα βόρεια παράλια λίγο ταραγμένη μέχρι ταραγμένη και αργότερα λίγο ταραγμένη, ενώ στα νότια και ανατολικά παράλια θα καταστεί σταδιακά ήρεμη μέχρι λίγο ταραγμένη. Η θερμοκρασία θα πέσει γύρω στους 24 βαθμούς στο εσωτερικό και στα παράλια και στους 22 βαθμούς στα ψηλότερα ορεινά.\nΤην Παρασκευή ο καιρός θα είναι κυρίως αίθριος και θερμός. Η θερμοκρασία θα σημειώσει μικρή άνοδο.\nΤο Σάββατο ο καιρός θα είναι κυρίως αίθριος, παρόλο που από αργά το απόγευμα και μετά θα παρατηρούνται παροδικά αυξημένες νεφώσεις κυρίως στα δυτικά. Η θερμοκρασία θα σημειώσει μικρή πτώση, για να κυμανθεί κοντά στις κλιματολογικές τιμές.\nΤην Κυριακή αυξημένες νεφώσεις αναμένεται να δώσουν μεμονωμένες βροχές κυρίως στα δυτικά και στα ορεινά. Η θερμοκρασία θα σημειώσει μικρή πτώση, για να κυμανθεί κοντά στις κλιματολογικές τιμές.


Προηγούμενο Tefal GV9591 Γεννήτρια ατμού 339,00 € Επόμενο Philips GC9682/80 Γεννήτρια ατμού 399,00 €\nΣιδερώνετε τα πάντα, από τζιν μέχρι μεταξωτά, χωρίς να ρυθμίζετε τη θερμοκρασία. Χάρη στην τεχνολογία OptimalTEMP, δεν απαιτούνται επιλογές ή ρυθμίσεις. Έτσι, δεν χρειάζεται πλέον να χωρίζετε από πριν τα ρούχα ή να περιμένετε να ζεσταθεί και να κρυώσει το σίδερο. Είστε έτοιμοι για όλα τα υφάσματα, ανά πάσα στιγμή.\nH γεννήτρια ατμού περιλαμβάνει ασφαλές κλείδωμα μεταφοράς για σταθερή τοποθέτηση στη βάση, χωρίς να υπάρχει κίνδυνος να γλιστρήσει ή κάποιος να ακουμπήσει την καυτή πλάκα. Έτσι, διασφαλίζεται η σίγουρη και εύκολη μεταφορά του στους χώρους του σπιτιού και η εύκολη αποθήκευσή του.\nΕπεξεργαστής έξυπνου ελέγχου, DynamiQ


ΠΑΟΚ - Ολυμπιακός: Η μπίλια στη ρουλέτα της Τούμπας - SPORT24\nΠΑΟΚ - Ολυμπιακός: Η μπίλια στη ρουλέτα της Τούμπας - SPORT24\tFeatured\nΚυριακή, 10 Φεβρουαρίου 2019 10:06\nΕίναι ίσως η πρώτη φορά που τα πράγματα σε ένα ντέρμπι είναι τόσο «τρανταχτά». Εννοούμε φυσικά τα ατού και τις αδυναμίες των δύο «μονομάχων». Στον «τελικό» της Τούμπας λοιπόν, εισπράττοντας ένα κλίμα πίστης για το διπλό από τον Ρέντη, δεν θα ήταν καθόλου υπερβολή να αναφέρουμε ότι σε μεγάλο βαθμό το «κλειδί» της νίκης το κρατάει περισσότερο στα χέρια του ο Ολυμπιακός και λιγότερο ο ΠΑΟΚ. Ή για να είμαστε πιο ακριβείς, ο ρυθμιστής του αγώνα θα είναι περισσότερο ο Ολυμπιακός…\nΤι εννοούμε; Η… μπίλια στην «ρουλέτα» της Τούμπας θα κάτσει στο κόκκινο αν ο Ολυμπιακός βρει «απαντήσεις» στα πολύ καλά «στημένα» του ΠΑΟΚ (σε 13 από τα 19 ματς ο «Δικέφαλος του βορρά» έχει σκοράρει από στατικές φάσεις) και περιορίσει τις επιπολαιότητες των αμυντικών του. Επιπολαιότητες που έχουμε δει ειδικά στο ματς με τον Πανιώνιο, τόσο από τον Βούκοβιτς, όσο και από τον Σισέ.\nΟ ΠΑΟΚ δεν έχει (με όλο τον σεβασμό στα παιδιά του Πανιωνίου) Ουμάρ Καμαρά, Σίντι Αλί και Τσιλούλη. Έχει Ζαμπά, Ακπόμ, Μπίσεσβαρ, Ελ Καντουρί, Πέλκα και Λημνιό. Έχει ποδοσφαιριστές που αν ο Σισέ κάνει κάποιο… δωράκι έξω από την περιοχή, θα πουν «ευχαριστώ» στον Σενεγαλέζο. Για αυτό να είστε σίγουροι. Άλλωστε, το έχει αποδείξει πολλές φορές ότι μια χαρά εκμεταλλεύεται τις γκάφες των αντιπάλων του. Ο ΠΑΟΚ δεν πρόκειται να χαριστεί αν ο Σισέ ή ο Βούκοβιτς εμφανιστούν χαλαροί στις μεταβιβάσεις της μπάλας ή αν δεν πάνε πρώτοι στις διεκδικήσεις ή αν κάνουν κάποιο «τσαφ» (όπως έκανε π.χ. ο Βούκοβιτς με τον Πανιώνιο).\nΟ Μαρτίνς λοιπόν έχει δουλέψει πολύ στις εγκαταστάσεις του Ρέντη στο να «αναχαιτίσει» τις προσπάθειες του ΠΑΟΚ μέσω των στατικών φάσεων, έχει μελετήσει τις κομπίνες του Λουτσέσκου, έχει καταλάβει πολύ καλά τους κινδύνους που κρύβονται όταν οι «ασπρόμαυροι» στήνουν την μπάλα για να εκτελέσουν ένα φάουλ ή ένα κόρνερ. Αν ο Ολυμπιακός δεν αντιμετωπίσει προβλήματα στα «στημένα» και δεν εμφανιστούν επιπόλαιοι οι αμυντικοί του, τότε το ντέρμπι θα γείρει προς τα… «ερυθρόλευκα».\nΟι Πειραιώτες έχουν ανεβάσει κατά πολύ τα ποσοστά ευστοχίας τους. Εξακολουθούν να έχουν έναν πλουραλισμό στην ανάπτυξή τους, εξακολουθούν να μπερδεύουν τους αντιπάλους τους με τη συνεχή κίνηση που κάνουν οι επιθετικοί του χωρίς την μπάλα, εξακολουθούν να «πυροβολούν» κατά ρυπάς την αντίπαλη εστία και από τις αρχές Δεκεμβρίου και έπειτα εμφανίζονται πιο εύστοχοι. Ο δε ΠΑΟΚ παραμένει βεβαίως πιο αποτελεσματικός, αλλά δεν βγάζει τις φάσεις που βγάζει ο Ολυμπιακός. Ίσως γιατί έχει περισσότερη σκοπιμότητα στο παιχνίδι του από τον Ολυμπιακό, καθώς κανείς δεν μπορεί να αμφισβητήσει την αξία των επιθετικών του «Δικεφάλου».\nΔεν θέλουμε να γράψουμε υπερβολές, αλλά δεν μπορούμε να παραβλέψουμε ότι το κλίμα που προέκυπτε από το Ρέντη είναι το κλίμα μίας ομάδας που ανέβηκε στην Θεσσαλονίκη για να πάρει με κανονικό ποδόσφαιρο τη νίκη και όχι να την «κλέψει»! Μας θυμίζει σε μεγάλο βαθμό το κλίμα που επικρατούσε πριν από το ντέρμπι του Οκτώβρη του 2015, όπου με τον Μάρκο Σίλβα γράφτηκε και το τελευταίο διπλό του Ολυμπιακού σε ντέρμπι για το πρωτάθλημα.\nΥπάρχει αυτοπεποίθηση, υπάρχει πίστη, υπάρχει ανεβασμένη ψυχολογία και κυρίως δηλώσεις χωρίς φανφάρες. Το ξαναλέμε: Το κλίμα στα αποδυτήρια μοιάζει σε μεγάλο βαθμό με το προ 3,5 ετών κλίμα όταν με τον Σίλβα ο Ολυμπιακός έκανε παρέλαση από την Τούμπα. Για ένα πράγμα είμαστε βέβαιοι: Ότι οι «ερυθρόλευκοι» θα βγουν και θα παίξουν την μπάλα τους, θα βγουν να επιβάλουν τον ρυθμό τους και αν είναι προσεκτικοί στα σημεία που αναφέραμε παραπάνω, τότε το ντέρμπι συγκεντρώνει σοβαρές πιθανότητες να βαφτεί κόκκινο.\nΠΑΟΚ - Ολυμπιακός: Δίχτυα, κάμερες, πάμε!\n^ΠΑΟΚ - Ολυμπιακός: Δίχτυα, κάμερες, πάμε! (www.sport24.gr)\n^Ολυμπιακός: Αποστολή με Αβραάμ, έξω Σολδάνο και Ομάρ (www.sport24.gr)\n^Ολυμπιακός: Τι κάνει ο Λάζαρος όταν ανεβαίνει ως αντίπαλος στην Τούμπα (www.sport24.gr)\nMore in this category: « Δύσκολες ώρες για τον Ρονάλντο | ενότητες, αθλητισμός - Real.gr Γουίλτζερ σε… νεκρό χρόνο «λύτρωσε» τη Μάλαγα! (video) - ΣΠΟΡ FM 94.6 »


Υπέροχο τη νύχτα το φωτισμένο Δημοτικό Μέγαρο της Πάτρας - Τη μέρα όμως; | Patras Events\n14 Ιούλ 2020 Tue, 14 Jul 2020 21:15:00 +0300 21:15 Patras Events\nΑίσθηση προκάλεσαν οι φωτογραφίες που αναρτήθηκαν στη σελίδα του Δήμου στο facebook\nΧαμό προκάλεσαν στη σελίδα του Δήμου Πατρέων στο facebook οι φωτογραφίες από το φωτισμένο Δημοτικό Μέγαρο της Πάτρας, στην οδό Μαιζώνος, τη νύχτα.\nΤο κτίριο μέσα από τις εικόνες αυτές μοιάζει υπέροχο και πράγματι έτσι είναι, με τον χαμηλό φωτισμό να αναδεικνύει στο σκοτάδι όλη αυτή τη μυστηριώδη αίσθηση και την αρχοντιά που βγάζει το νεοκλασικό ύφος του ακινήτου.\nΒλέπετε, το Δημοτικό Μέγαρο της Πάτρας είναι ένα από τα ομορφότερα κτίρια του κέντρου της πόλης, σημείο αναφοράς για τη Μαιζώνος.\nΟι φωτογραφίες λοιπόν ανέδειξαν την ομορφιά του μέσα στη νύχτα, βγάζοντας προς τα έξω μία μάλλον διαφορετική εικόνα από την σημερινή κατάσταση στην οποία βρίσκεται.\nΜια κατάσταση που γίνεται αισθητή μόνο τη μέρα, όταν έρχεται το φως. Και από αυτό προέκυψε ο χαμός στην σελίδα του Δήμου στο facebook, με αρκετούς συμπολίτες να αναφέρονται κυρίως σε αυτή την αντίθεση, ενώ άλλους να μιλούν για καθαρή κοροϊδία.\nΤο Δημαρχιακό Μέγαρο, ένα κτίριο πραγματικά αρχοντικό και επιβλητικό στα μάτια του επισκέπτη, τη μέρα είναι «στολισμένο» και γεμάτο από συνθήματα σε όλη την εξωτερική του όψη, τα οποία υπάρχουν εδώ και μήνες στην επιφάνεια του, χωρίς να έχουν αφαιρεθεί.\nΠολλοί Πατρινοί έχουν ζητήσει από τον Δήμο και τους αρμοδίους να κάνουν κάτι για αυτή την κατάσταση που πραγματικά δεν είναι και τόσο κολακευτική για την πόλη, ανεξάρτητα της αισθητικής που αναδεικνύει το φωτισμένο αρχοντικό τη νύχτα.\nΖητούν παράλληλα να φροντίσει την προστασία του νεοκλασικού διατηρητέου κτιρίου που αποτελεί ένα κλασικό δείγμα της πολιτιστικής κληρονομιάς της πόλης, αλλά και να κοιτάξει για την καλύτερη δυνατόν αξιοποίηση του, μετά την μεταφορά του Δημαρχιακού Μεγάρου στο Παλαιό Αρσάκειο.\nΌσο για τις φωτογραφίες; Τις δεχόμαστε από την άποψη ότι καλό είναι για την πόλη να βγάζουμε προς τα έξω και να αναδεικνύουμε κυρίως κάθε τι που αισθητικά είναι όμορφο.\nΈτσι ας απολαύσουμε το κτίριο τη νύχτα μέσα από αυτές τις εικόνες και ας φροντίσουμε να μην περάσουμε την μέρα από εκεί, έτσι ώστε να μην προσγειωθούμε απότομα. Όχι τίποτα άλλο. Θα μας φύγει και αυτή η αίσθηση του πόσο όμορφα είναι τα πάντα σε αυτή την πόλη. Και θα μπορούσαν να ήταν…\nΔυτική Αχαΐα - Κάθε Δευτέρα στο Δημαρχείο των Λουσικών η Πηνελόπη Παναγιωτοπούλου


Ο Αρχιεπίσκοπος Ιερώνυμος στον εορτάζοντα Μητροπολίτη Μαντινείας (ΦΩΤΟ) - ΕΚΚΛΗΣΙΑ ONLINE\nΑρχική » ΝΕΑ » Ο Αρχιεπίσκοπος Ιερώνυμος στον εορτάζοντα Μητροπολίτη Μαντινείας (ΦΩΤΟ)\nΚατά τη διάρκεια της Θεία Λειτουργίας έγινε η εις Πρεσβύτερον Χειροτονία του μέχρι τούδε Διακόνου του Μητροπολιτικού Ιερού Ναού Αγίου Βασιλείου Τριπόλεως π. Παναγιώτου Δημητρακοπούλου. Προ της Απολύσεως ο Σεβασμιώτατος προχείρησε σε Πρωτοπρεσβυτέρους τρείς άξιους Λειτουργούς της τοπικής Εκκλησίας, τους Εφημερίους Μαινάλου π. Σπυρίδωνα Μάνο , Βερβαίνων π.Πέτρο Δημάκο και Λιθοβουνίων π. Γεώργιο Γεωργιόπουλο.\n3 χρόνια πριν ΕΚΚΛΗΣΙΑ ΕΛΛΑΔΟΣ, ΜΗΤΡΟΠΟΛΕΙΣ, ΝΕΑΑρχιεπίσκοπος Αθηνών Ιερώνυμος, Μητροπολίτης Μαντινείας Αλέξανδρος\nΑγία Ζώνη: Η Ορθόδοξη Παράδοση για την Τιμία Ζώνη της ΘεοτόκουΑγία Ζώνη - Γιορτή σήμερα 31 Αυγούστου: Κατάθεση Τιμίας Ζώνης της Θεοτόκου


Διάνεμο - Wohnungen zur Miete in Kalikri, Thessalien und Mittelgriechenland, Griechenland\nMein Zimmer ist geeignet für Paare, Aktivitäten für eine Person und Familien (mit Kindern).\nΗ τοποθεσια ηταν για εμας εκπληκτική καθως είσαι μέσα στη φύση. Ο χωρος είναι καλαισθητος και σου παρέχει τα βασικά. Εμεις με δυο παιδιά δεν αντιμετωπίσαμε ιδιαίτερο πρόβλημα. Η Αγγελική ήταν εξαιρετική και ευγενέστατη !\nΠρόκειται για οικία απομονωμένη αλλά συμπαθητική. Χρειάζεται απαραίτητα μέσο μεταφοράς. Προσοχή στο μπάνιο. Πλημμυρίζει εύκολα και πλημμυρίζει και το υπνοδωμάτιο. Επειδή φαίνεται να είναι γνωστό, έξω από την πόρτα υπάρχει κουβάς και σφουγγαρίστρα. Αλλά αυτό δεν είναι λύση. Αν…\nΚαλή επιλογή για όσους προτιμούν μία ήσυχη τοποθεσία με γρήγορη πρόσβαση σε πολλά μέρη ( εφόσον έχουν όχημα) και θέλουν ξεκούραση και άμεση επαφή με την φύση. Οι σχέση παροχών -τιμής είναι καλή , αλλά θα ευνοούσε ακόμα περισσότερο τη συνολική εικόνα μία ανανέωση στο μπάνιο. Σε…\nLovely place to stay and the host was really generous and helpful. On a lovely farm and the surroundings are great, but you do need a car or form of transport unless you are willing to pay for taxis which can be expensive.\nΗ Αγγελική ήταν πολύ φιλόξενη, πρόσχαρη κ φιλική. Το δωμάτιο ήταν πολύ καθαρό, με σχετικά καλή σχέση ποιότητας τιμής. Το μπάνιο χρήζει ανακαίνισης νομίζω, είναι αρκετά παλιό, αναδύονται οσμές κ αδικείται το διαμέρισμα.\nΗ Αγγελική ήταν πολύ ευγενική και πρόθυμη να απαντήσει σε ό,τι χρειαστήκαμε. Όλη η οικογένειά της που μένει εκεί ήταν επίσης πολύ καλοσυνάτοι, μας περιποιήθηκαν και μας κέρασαν και σταφύλια και σύκα από τον κήπο τους. Το δωμάτιο ήταν συμπαθητικό, άνετο για 3 άτομα σε ωραία…\nΤο σπίτι βρίσκεται πολύ κοντά στην παραλία Καλαμίτσα, η οποία είναι πολύ συμπαθητική και πολύ κοντά στη Χώρα του νησιού. Η αυλή άκρως χαλαρωτική. Τόσο η Αγγελική, όσο και η υπόλοιπη οικογένειά της ήταν φιλόξενοι και εξυπηρετικοί. Το μπάνιο θα μπορούσε να ήταν πιο…\nΦιλική εξωστρεφής ευγενική\nΚρατήσεις γίνονται τουλάχιστον για 2 διανυκτερεύσεις\nEntdecke weitere Optionen in und um Kalikri\nNoch mehr Unterkünfte in Kalikri:


Flow Magazine - Έξυπνοι και στιλάτοι τρόποι για να διακοσμήσετε τις άδειες γωνίες\nΣυντάκτης: Χριστίνα Γιώτη, 17/03/2017\nΠολλοί άνθρωποι κοιτάζουν τις κενές γωνίες του σπιτιού τους και νιώθουν ότι κάτι τους λείπει. Αναρωτιούνται αν υπάρχει τρόπος να στολίσουν και να γεμίσουν την άδεια τους γωνιά. Εμείς λοιπόν σας βρήκαμε δημιουργικούς τρόπους για να διακοσμήσετε τέτοιου είδους σημεία:\nΠολυθρόνες: είναι ιδανικές για τις γωνίες. Τοποθετήστε δύο με ψηλή πλάτη σε μια γωνία στραμμένες προς τα έξω, προσθέστε ένα μικρό τραπεζάκι και ένα μικρό χαλί. Δημιουργώντας έτσι ένα απόλυτα άνετο καθιστικό.\nΓραφείο αντίκα: μήπως τυχαίνει να κληρονομήσατε ένα γραφείο από τους παππούδες σας; Αν ναι εξαιρετικά! τοποθετήστε το σε μια γωνία στραμμένο προς τα έξω και διαγώνια. Ένα γραφείο δίνει στον χώρο κομψότητα και προκαλεί μία ηρεμία. Τελειοποιήστε το με ένα πανέμορφο πράσινο φυτό της αρεσκείας σας.\nΡαφιέρα πυραμίδα: μια πυραμίδα στιλάτη, λειτουργεί τέλεια σε μια γωνιά. Μπορείτε να την γεμίσετε με πιάτα και αρκετά δοχεία αν το έπιπλο βρίσκεται στην κουζίνα, αν βρίσκεται σε κάποιο άλλο χώρο διακοσμήστε το με βιβλία και με διάφορα άλλα διακοσμητικά χώρου.\nΓωνιά μήνυμα: Προσθέστε μία μικρή συρταριέρα με ένα σταθερό τηλέφωνο και τοποθετείστε από πάνω έναν πίνακα για να αφήνετε μηνύματα. Ένα συρτάρι είναι βολικό για ανάγκες όπως κολλητική ταινία, ψαλίδι, λάστιχα και ψιλά.\nΒιτρίνα έπιπλο: εξαρτάται πάλι για ποια γωνία δωματίου την χρειάζεστε, διακοσμήστε την και με τον ανάλογο τρόπο.\nΠροσθέστε ένα αυτόνομο ηλεκτρικό τζάκι: έξυπνο και ρετρό ταυτόχρονα. Αυτές οι αυτόνομες μονάδες μπορούν πραγματικά να προσθέσουν στο χώρο ζεστασιά και άνεση.\nΦτιάξτε ένα τραπέζι παιχνιδιού: ένα τραπέζι δυο σκαμπό και ένα φωτιστικό είναι αρκετά για να δημιουργήσετε ένα χώρο παιχνιδιού που θα εμπνέει την διασκέδαση.\nΚαρέκλα: Δοκιμάστε να βάλετε σε μια γωνία μια όμορφη κλασική καρέκλα με ένα βοηθητικό τραπέζι και ένα φωτιστικό δαπέδου. Θα γεμίσετε έτσι την γωνία σας με έναν όμορφο τρόπο που θα εμπνέει μία σοφιστικέ διάθεση.\nMini καθιστικό: τοποθετείστε έναν mini καναπέ, στολίστε τον τοίχο από πάνω με κορνίζες ή με πίνακες και δημιουργήστε έναν μικρό χώρο χαλάρωσης.\nΚρεμαστή καρέκλα: γιατί όχι;; Είναι αξιοζήλευτη και γεμίζει τον χώρο που επιθυμείτε.\nΡάφια με γυψοσανίδα: Στολίστε τα με βιβλία και διακοσμητικά χώρου.\nΠαιδική γωνία: ένα παιδικό τραπεζάκι με καρεκλάκια και χρώμα στον τοίχο για να διαχωρίζει είναι το ιδανικό.\nΓωνιακή βιβλιοθήκη: μια ιδανική ιδέα, ειδικότερα αν υπάρχουν πολλά βιβλία και δεν βρίσκετε χώρο για να τα αποθηκεύσετε.\nΠαραβάν: Τα διακοσμητικά παραβάν συνδυάζουν αισθητική και λειτουργικότητα.\nΜην ξεχνάτε να βάζετε χρώμα στους χώρους σας, για να ζωντανεύουν την διάθεσή σας. Δημιουργείστε ένα χώρο πιο λειτουργικό με την δική σας προσωπική πινελιά.\nΔεν χρειάζεται να ανησυχείτε για τις τάσεις, γιατί οι θα έρχονται και θα παρέρχονται. Οι άνθρωποι πρέπει να επιλέγουν χρώματα που αντανακλούν τις προτιμήσεις τους και την προσωπικότητά τους. Το κόλπο είναι [...]\nΌλα τα πράγματα μπορεί να γίνουν χωρίς πολλά έξοδα. Το μόνο που χρειάζεται είναι θέληση και αρκετή φαντασία. Για όλους εσάς, λοιπόν, που αναζητάτε τρόπους να δώσετε μία νέα ‘πνοή’ στον χώρο σας [...]


Σωτήρης Δημόπουλος: Δεκεμβρίου 2017\nΤο 2017 εκδόθηκε στα ελληνικά, από δύο εκδοτικούς οίκους ταυτόχρονα, το εμβληματικό μοντερνιστικό μυθιστόρημα «Πετρούπολη»(1913) του Αντρέι Μπέλυ. Συγκεκριμένα, η Σταυρούλα Αργυροπούλου για την «Κίχλη» και η Ελένη Μπακοπούλου για τους «Αντίποδες», πέτυχαν αμφότερες έναν μεταφραστικό άθλο, χαρίζοντας στο ελληνικό αναγνωστικό κοινό ένα πολύ σπουδαίο έργο, που ο πυρήνας της πλοκής του εκτυλίσσεται κατά τη διάρκεια λίγων ημερών του Οκτωβρίου του 1905. Πρόκειται για βιβλίο που ο Βλαντιμίρ Ναμπόκωφ συγκαταλέγει στα τέσσερα σημαντικότερα του 20ού αιώνα -μαζί με τον «Οδυσσέα» του Τζόις, το «Αναζητώντας τον χαμένο χρόνο» του Προυστ και τη «Μεταμόρφωση» του Κάφκα-, ενώ ο Σαλάμωφ ισχυριζόταν ότι ήταν το τελευταίο μεγάλο ρωσικό μυθιστόρημα, που επηρέασε την πρόζα του Πιλνιάκ, του Ζαμιάτιν, του Βεσιόλι, κ.ά. Ο Μπερντάγιεφ στο «Νόημα της Ιστορίας» το αναφέρει ως χαρακτηριστικό δείγμα της εποχής της αποσύνθεσης του προσώπου και του τέλους του Ουμανισμού.\nΟ Αντρέι Μπέλυ, κατά κόσμον Μπορίς Νικολάγιεβιτς Μπουγκάγιεφ (1880-1934), υπήρξε μια κορυφαία προσωπικότητα των ρωσικών γραμμάτων, ένας από τους τρεις μεγάλους συμβολιστές, μαζί με τον Αλέξανδρο Μπλοκ και τον Βιατσεσλάβ Ιβάνωφ. Η Ναντιέζντα Μαντελστάμ, σύζυγος του ακμεϊστή ποιητή Όσιπ Μαντελστάμ έγραψε γι’ αυτόν: «μου έδινε την εντύπωση ότι δεν είχε σώμα, ότι ήταν ένα ηλεκτρικό φορτίο, η υλοποίηση της θύελλας, του θαύματος».\nΜετά την επανάσταση του 1917, την οποία υποστήριξε, αναγκάστηκε να φύγει στο εξωτερικό, για να ξαναγυρίσει σύντομα. Η πορεία του έκτοτε δεν ήταν ανάλογη της προεπαναστατικής του δημιουργίας. Το 1931, μάλιστα, συνελήφθη η δεύτερη γυναίκα του, ως πρώην μέλος της «Ρωσικής Ανθρωποσοφικής Εταιρείας» στην οποία ανήκε και ο Μπέλυ, και τότε απηύθυνε επιστολή στο Στάλιν (που περιλαμβάνεται στην πολυτονική έκδοση της «Κίχλης», μεταφρασμένη από τη σλαβολόγο Αλεξάνδρα Ιωαννίδου, η οποία έγραψε επίσης ένα διαφωτιστικό Επίμετρο). Σ’ αυτό το ταπεινωτικό, για ένα πνεύμα σαν τον Μπέλυ, κείμενο, ο συγγραφέας αποδίδει την αιτία για την δίωξη και την απαξίωση του έργου του από τους επίσημους λογοτεχνικούς κύκλους στην αρνητική κριτική που του είχε ασκήσει, το 1922, ο Τρότσκι. Τελικά, με την παρέμβαση του Γκόρκι, η σύζυγός του ελευθερώθηκε.\nΓια μια σφαιρική προσέγγιση των φιλοσοφικών αναζητήσεων του Μπέλυ, αλλά και της τόσο σύνθετης εποχής που κόπηκε δια μιας από την επανάσταση χωρίς να συνέχεια, μεταφράσαμε από το βιβλίο του Σ.Α.Λεβίτσκι «Δοκίμια για την Ιστορία της Ρωσικής Φιλοσοφίας», το κεφάλαιο που αναφέρεται σ’ αυτόν, με τον τίτλο «Ο Αντρέι Μπέλυ ως φιλόσοφος».\nΜένει να πούμε μερικά λόγια για τον Αντρέι Μπέλυ ως φιλόσοφο. Υπό αυτό το πρίσμα, οφείλουμε να κάνουμε μια ιδιαίτερα αυστηρή επιλογή, καθώς από τις εκατοντάδες σελίδες που έγραψε για φιλοσοφικά θέματα, το μέγιστο μέρος τους συνιστά μια ροή από ανεπεξέργαστες, χαμηλού επιπέδου σκέψεις. Στη συλλογή του «Συμβολισμός» παρατίθενται συνεχώς κάτι περισσότερο από εκτεταμένα αποσπάσματα του Χάινριχ Ρίκερτ, τον οποίον θαύμαζε και η επιρροή επάνω του ήταν πολύ έντονη.\nΩστόσο, στα φιλοσοφικά άρθρα του συναντούμε εμπνευσμένα αποσπάσματα, λαμπρές διατυπώσεις, ενδεικτικές της αναμφίβολης φιλοσοφικής του διαίσθησης.\nΟ Μπέλυ, από τις αρχές του αιώνα, εμφανίζεται ως ο θεωρητικός του συμβολισμού (στη συνέχεια το ρόλο αυτόν τον ανέλαβε ο περισσότερο πειθαρχημένος Βιατσεσλάβ Ιβάνωφ). Αν η επιρροή του Ρίκερτ ήταν μάλλον φορμαλιστική, στη διαμόρφωση των φιλοσοφικών του αντιλήψεων αποφασιστικό ρόλο έπαιξαν ο Σοπενχάουερ και ο Νίτσε. Στον Νίτσε είδε τον προφήτη της νέας εποχής, τον θρησκευτικό καινοτόμο, τον βασικό πρόδρομο του συμβολισμού.\nΑναρτήθηκε από ΣΩΤΗΡΗΣ ΔΗΜΟΠΟΥΛΟΣ στις 5:52 π.μ. Δεν υπάρχουν σχόλια:\nΑναρτήθηκε από ΣΩΤΗΡΗΣ ΔΗΜΟΠΟΥΛΟΣ στις 9:06 π.μ. Δεν υπάρχουν σχόλια:\nΕΚΔΟΤΗΣ ΕΝΑΛΛΑΚΤΙΚΕΣ ΕΚΔΟΣΕΙΣ\nΧΡΟΝΟΛΟΓΙΑ ΕΚΔΟΣΗΣ: ΔΕΚΕΜΒΡΙΟΣ 2017\nΑΡΙΘΜΟΣ ΣΕΛΙΔΩΝ: 256\nΑναρτήθηκε από ΣΩΤΗΡΗΣ ΔΗΜΟΠΟΥΛΟΣ στις 2:10 π.μ. Δεν υπάρχουν σχόλια: